iTalanoa ni Nona Bula: Takali o Tamaqu—Kunea Tale e Dua | Study\nNa Vale ni Vakatawa (iTabataba e Vulici) | Julai 2014\nWILIKA ENA VOSA Afrikaans Albanian American Sign Language Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombian Sign Language Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Korean Sign Language Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexican Sign Language Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu vakaViti\nITALANOA NI NONA BULA\nTakali o Tamaqu—Kunea e Dua Tale\nTalanoataka o Gerrit Lösch\nA SUCU o tamaqu e Graz, Austria, ena 1899. Se itabagone toka ena gauna a tekivu kina na iMatai ni Valu Levu. A vakasaurarataki me lewena na mataivalu ni Jamani ena 1939 ni cabolo oti ga na iKarua ni Valu Levu. E qai mate ena 1943 ni lai valu e Rusia. Ka ni rarawa, au se qai yabaki rua ga sa takali o tamaqu. Au sega mada ga ni kilai koya vinaka, ia au dau nanumi koya sara vakalevu ni o ira na gonetagane e koronivuli era vakatamani. E muri, niu sa itabagone, au sa qai lomavakacegu niu mai kilai koya na Tamada vakalomalagi, na Tama uasivi e sega ni mate rawa.—Apak. 1:12\nNOQU LEWENA NA BOY SCOUTS\nNi se cauravou\nAu mai lewena na Boy Scouts ena gauna au se yabaki vitu kina. Na Boy Scouts e dua na isoqosoqo e tiko e veiyasa i vuravura, a tauyavutaka e dua na iliuliu ni mataivalu ni Peritania, o Robert Stephenson Smyth Baden-Powell ena 1908 e Peritania. Ena 1916 a tauyavutaka na turaga qo na Wolf Cubs (se Cub Scouts) me baleti ira na gonetagane lalai keimami tabavata.\nAu dau taleitaka na keba ena loma ni vanua—moce ena vale laca, dara na kena unifomu, qai tayabe salamuria na rorogo ni dramu. Au dau marautaka vakalevu na tiko kei ira na so tale na Scouts, vaka na lagasere ena yakavi ni keimami wavokita na buka kei na qito e veikau. E levu tale ga na ka keimami vulica me baleta na veika bula, au dau qoroya kina na nona cakacaka na Dauveibuli.\nKeimami dau uqeti me keimami dau caka vinaka ena veisiga. Qori e neimami ibole. Au dau taleitaka na neimami dau veivakabulataki ena ivosavosa “Tu Vakarau e Veigauna.” Keimami le duanadrau vakacaca na gonetagane, voleka ni veimama era Katolika, veimama era lotu Tawase, qai dua na lotu Buddhist.\nTekivu mai na 1920, e dau vakayacori ena vica na yabaki na bose cokovata, se jamborees. Au tikova na ikavitu ni World Scout Jamboree ena taoni o Bad Ischl e Austria, ena Okosita 1951, kei na ikaciwa ni World Scout Jamboree ena Sutton Park, voleka e Birmingham, Igiladi, ena Okosita 1957. Rauta ni 33,000 na Scouts mai na 85 na veimatanitu kei na veivanua voleka era tikova na soqo qori. Era gole tale ga yani ena jamboree e voleka ni 750,000 na lewenivanua, wili tale ga kina na Ranadi ni Igiladi o Elizabeth. Keimami vaka ga e dua na ilawalawa mataveitacini e vuravura raraba. Ia au sega ni kila niu sa na vakarau lewena na mataveitacini e vuravura raraba e vakasakiti sara—qo na mataveitacini vakayalo.\nIMATAI NI GAUNA AU SOTAVA KINA E DUA NA IVAKADINADINA I JIOVA\nRudi Tschiggerl, na dauvavavi, imatai ni tacida me vunau vei au\nEna vulaitubutubu ni 1958, au vakarau vakacavara na noqu vuli cakacaka ni veiqaravi ena valenikana na Grand Hotel Wiesler mai Graz, Austria. E dau vunau vei au e dua na noqu itokani vakacakacaka o Rudolf Tschiggerl e dauvavavi (pastry chef). Au se bera vakadua ni rogoca na ka dina. E kauta cake mai o koya ni sega ni ivakavuvuli vakaivolatabu na Le Tolu Vakalou. Au tukuna niu tokona na Le Tolu Vakalou, au qai vinakata meu vakacalai koya. Ia au sega ni cati koya, au saga ga me lesu ena lotu Katolika.\nA solia e dua na noqu iVolatabu o Rudolf, e kilai tale ga ena yaca Rudi. Ia au vinakata me iVolatabu vaKatolika. Au tekivu vakawilika sara qai raica ni o Rudi e biuta tu ena loma ni iVolatabu e dua na tikidua e tabaka na Watchtower Society. Au saqata sara ga na ivola va qori niu raica ni rawa ni donu na kena ivolavolai, ia e cala na vakasama e tiko kina. Ia au vinakata me keirau veivosakitaka na iVolatabu. E vakaraitaka dina o Rudi na yalomatua qai sega tale ga ni solia vei au e dua na ivola. Voleka ni tolu na vula keirau veivosakitaka tiko na iVolatabu, levu na gauna e qai dau oti ni sa bogi.\nNi sa oti noqu vuli cakacaka ena otela e Graz ena vanua au susu kina, e sauma tale o tinaqu na noqu vuli ena dua na koronivuli ni cakacaka ena otela. Au qai toki e Bad Hofgastein e dua na tauni ena veiulunivanua na Alps, e tiko kina na koronivuli ya. E cakacaka sara vakavoleka na koronivuli au vuli tiko kina kei na Grand Hotel e Bad Hofgastein, qai so na gauna au dau cakacaka e kea meu vakalevutaka kina na ka au vulica tiko ena kalasi.\nVEISIKO E RUA NA DAUKAULOTU YALEWA\nRau tekivu vakavulici au ena iVolatabu ena 1958 o Ilse Unterdörfer kei Elfriede Löhr\nE vakauta o Rudi na noqu itikotiko vou ena valenivolavola ni tabana e Vienna, sa qai vakauta sara na valenivolavola ni tabana vei rua na tacida yalewa daukaulotu, o Ilse Unterdörfer kei Elfriede Löhr. * Dua na siga e qiriti au mai na turaga e dau kidavaki ira na vulagi ena loma ni otela qai tukuna ni via raici au e rua na marama rau wawa tiko ena nodrau motoka. Au lomatarotaro niu sega ni kilai rau. Ia au lako ga meu lai raici rau. Au sa qai kila e muri ni rau a dau vakauta noda ivola ena veiliutaki vakaNazi e Jamani, qo na gauna a vakatabui tu kina na cakacaka ni oti na iKarua ni Valu Levu. Ni bera mada ga na ivalu, o ira na ovisa vakalecaleca ni Jamani (Gestapo) era vesuki rau, ra qai biuti rau ena keba ni veivakararawataki e Lichtenburg. Ni vakacagau tiko na ivalu, rau sa qai vakau ina keba e Ravensbrück, voleka e Berlin.\nAu dokai rau sara vakalevu na tacida yalewa qo ni rau yabaki vata kei tinaqu. Qori na vuna au sega ni via vakalusia kina na nodrau gauna me keitou veivosaki tu me vica na macawa se vula, oti meu qai tukuna vei rau niu sa sega ni via tomana. Au mani kerea me rau vola ga mai na tikinivolatabu e vauca na ivakavuvuli vaKatolika me baleta na kedra isosomi na yapositolo. Au tukuna vei rau niu na kauta qai veivosakitaka vata kei na bete, meu qai raica kina se cava na ka dina.\nVULICA NA KA DINA ME BALETI KOYA NA TAMADA VAKALOMALAGI SAVASAVA\nNa ivakavuvuli ni lotu Katolika vakaRoma me baleta na isosomi ni yapositolo, a tekivu sara mai vua na yapositolo o Pita. (E vakadewataka cala na lotu na vosa i Jisu ena Maciu 16:18, 19.) Era tukuna tale ga ni sega vakadua ni cala na ka e dau tukuna na tui tabu me baleta na nodra ivakavuvuli. Au vakabauta sara ga qori, baleta ke sega ni cala na ivakavuvuli e tukuna na tui tabu, o koya era vakatoka na Katolika me Tama Savasava, qai dina na Le Tolu Vakalou, kena ibalebale ni ka dina qori. Ia ke cala na tui tabu, ena rawa ni lasu na ivakavuvuli qori. Sa rauta mera raica vakabibi e levu na lotu Katolika na ivakavuvuli me baleta na isosomi ni yapositolo, ni kena dina se kena lasu e sema ena so tale na ivakavuvuli ni lotu Katolika!\nNa gauna au sikova kina na bete, a sega sara ga ni sauma rawa na noqu vakatataro, ia e solia ga vei au e dua na ivola ni Katolika me baleta na ivakavuvuli ni isosomi ni yapositolo. Au kauta i vale, me vaka ni tukuna, au wilika, qai lesu tale vua kei na levu tale na taro. Me vaka ni sega ni sauma rawa na noqu taro, e kaya ga: “Au sega ni rawa ni veisautaka nomu rai, o sega tale ga ni rawa ni veisautaka na noqu rai. . . . Au sa vakanuinui vinaka ga yani!” A sega tale ni qai via tomana na veivosaki.\nEna gauna sara ga ya, au sa tu vakarau me rau mai vakavulici au ena iVolatabu o Ilse kei Elfriede. Levu na ka dina rau a vakavulici au me baleti koya na Tamada vakalomalagi savasava, na Kalou o Jiova. (Joni 17:11) Se bera ni dua na ivavakoso ena vanua ya, rau sa qai dau cakava na soqoni o rau na tacida yalewa qo ena itikotiko ni dua na vuvale tataleitaki. E vica ga era tikova. Erau qarava ga vakataki rau na soqoni me vaka ni sega ni tiko e dua na tacida tagane papitaiso me liutaka. Vagauna sara me qai dua na tacida tagane mai na dua tale na vanua me mai solia na ivunau ena dua na vanua e redetaki.\nTEKIVU CAKACAKA VAKAITALATALA\nRau vakavulici au ena iVolatabu o Ilse kei Elfriede ena Okotova 1958, au qai papitaiso ni oti e tolu na vula ena Janueri 1959. Ni oti ga noqu papitaiso, au kerea ke rawa niu tomani rau ena cakacaka vakavunau meu raica tale ga na kena icakacaka. (Caka. 20:20) Ni oti qori, au kerei rau me dua ga na noqu yalava ni vunau. Rau lesia vei au e dua na koro, au qai dau cakacaka vakavunau taudua qai caka veisikovi lesu vei ira na tataleitaki. Na ivakatawa dauveilakoyaki e imatai ni tacida me tomani au ena cakacaka vakavunau, e qai sikovi keitou yani e muri.\nEna 1960, niu vakaotia ga na noqu vuli, au lesu tale i vale meu vukei ira na wekaqu mera vulica na ka dina ena iVolatabu. Me yacova mai qo, sega ni dua vei ira e lako mai ena dina, ia eso era sa bau tataleitaki tiko.\nNiu se yabaki 20 vakacaca\nEna 1961 a wiliki ena ivavakoso e dua na ivola mai na valenivolavola ni tabana ena neimami uqeti me keimami painia. Au vakasamataka meu sa painia ni sega na iulubale, au se dawai qai bulabula vinaka. Au taroga vua na ivakatawa dauveilakoyaki, o Kurt Kuhn, na nona rai me baleta na noqu cakacaka saumi ena vica tale na vula meu rawa ni volia kina e dua na noqu motoka, ni na rawa ni yaga ena painia. Na cava e tukuna? “E bau vakayagataka na motoka o Jisu kei ratou na yapositolo ena veiqaravi vakatabakidua?” E lauti au sara ga qori! Au mani lalawataka meu painia ena kena gauna totolo duadua. Ia me vaka ni 72 na aua e veimacawa na noqu cakacaka ena valenikana ena otela, ena vinakati meu cakava mada eso na veiveisau.\nAu kerea vua na noqu boso keu rawa ni cakacaka me 60 ga na aua. E vakadonuya qai sega ni veisautaka na kequ isau. Oti ga vakalailai, au kerea tale keu rawa ni cakacaka me 48 ga na aua ena dua na macawa. E mani vakadonuya tale qai sega ni veisautaka na kequ isau. Au kerea tale keu rawa ni cakacaka me 36 ga na aua ena dua na macawa, se 6 na aua ena 6 na siga, se baci vakadonuya tale na noqu kerekere. Ka ni kurabui, se dua tiko ga na kequ isau! Vaka ga e sega ni vinakata na noqu boso me soli au. Ena ituvatuva oya, au tekivu painia tudei kina. Ena gauna oya, na aua e lavaki ena dua na vula e 100.\nOti e va na vula, au lesi meu dua na painia lavotaki, au congregation servant tale ga ena ivavakoso lailai ena yasayasa o Carinthia, ena taoni o Spittal an der Drau. Ena gauna oya, e lavaki vei ira na painia lavotaki e 150 na aua dua na vula. E sega na noqu itokani painia, ia au marautaka dina na nona veitokoni ena cakacaka vakaitalatala e dua na tacida yalewa o Gertrude Lobner, e ivukevuke ni congregation servant * ena ivavakoso.\nVEISAU TOTOLO NI ILESILESI\nEna 1963, au lesi meu dua na ivakatawa ni tabacakacaka. So na gauna au dau vodo ena sitimanivanua niu veisiko ena ivavakoso, qai levu na kato au dau kauta. Sega ni dua e lai kauti au mai ena ikelekele ni sitima, ni levu vei ira na mataveitacini era sega ni vakamotoka. Niu sega ni via “raqa” meu lako ena teksi, au taubale ga kina ena noqu icili.\nEna 1965 niu se dawai, au sureti meu tikova na ika41 ni kalasi ena Koronivuli o Kiliati. Levu tale ga vei ira na lewe ni noqu kalasi era dawai. Au kurabui sara ga niu lesi tale ena noqu vanua o Austria meu tomana kina na noqu veiqaravi vakaivakatawa ni tabacakacaka. Ia ni bera niu biubiu mai Merika, e tukuni vei au meu cakacaka kei na dua na ivakatawa ni tabacakacaka me va na macawa. Au marautaka dina na noqu cakacaka kei Anthony Conte, e dau taleitaka na cakacaka vakavunau qai vuavuaivinaka nona cakacaka. Keirau cakacaka vata ena yalava o Cornwall ena mua i cake kei Niu Yoka.\nNeirau siga ni vakamau\nNiu yaco yani e Austria, au lesi sara ena yalava au sotavi Tove Merete kina, e dua na tacida yalewa dawai totoka. A susu ena dina ni se qai yabaki lima. Nira taroga nikua na mataveitacini keirau sota vakacava, keirau dau veiwalitaka, “E tuvanaka na valenivolavola ni tabana.” Keirau vakamau ena yabaki e tarava, ena Epereli 1967, keirau mani lesi me keirau tomana tiko ga na cakacaka vakaivakatawa ni tabacakacaka.\nEna yabaki e tarava, au mai kila kina na yalovinaka i Jiova ena nona digitaki au meu dua na luvena vakayalo. Au sa tekivu bucina e dua na veiwekani talei kei na Tamaqu vakalomalagi kei ira era “kacivaka, ‘Apa, Tamada!’” me vaka e tukuni ena Roma 8:15.\nKeirau veitomani tiko ga kei Merete ena veiqaravi vakaivakatawa dauveilakoyaki kei na veiqaravi vakaivakatawa ni tabacakacaka me yacova na 1976. So na gauna ena vula i liliwa, keirau dau moce ena rumu batabata. Ena dua na bogi keirau yadra mai, sa cevata qai vulavula tu na bele i cake ni neirau itutuvi ena batabata ni neirau icegu! Keirau sa qai dau kauta e dua na ivakatakata livaliva me kua ni vakilai kina vakalevu na batabata ena bogi. Ena so na vanua, ni keirau via vakayagataka na valenivakacegu ena bogi, keirau na taubaletaka na ucacevata me keirau vakayagataka na valenivakacegu e tiko ena yasa ni vale e sega ni tuvaki vinaka tu. E sega tale ga na rumu (apartment) me keirau vakayagataka ni oti na neirau veisiko ena dua na ivavakoso. Koya gona, ena Moniti keirau na tiko ga ena vale keirau a tiko kina ena loma ni macawa. Ia ena mataka ni Tusiti, keirau na gole ena dua tale na ivavakoso.\nAu marautaka dina nona dau veitokoni o watiqu me vicavata na yabaki. E dau taleitaka na cakacaka vakavunau, au sega vakadua ni dau vakauqeti koya me lako ena cakacaka vakaitalatala. E dau taleitaki ira tale ga na mataveitacini qai dau kauaitaki ira vakalevu eso tale. Qo e veivuke sara vakalevu vei au.\nEna 1976 keirau sureti me keirau veiqaravi ena valenivolavola ni tabana e Austria mai Vienna, au lesi tale ga meu lewe ni Komiti ni tabana. Ena gauna ya, na valenivolavola ni tabana e Austria a qarava tiko na cakacaka ena vica na vanua ena tokalau kei Urope, era tuvanaka tale ga vakavuku na kena vakau na ivola ena veivanua qori. E liutaka na tabana qo e dua na tacida tagane yalomatua o Jürgen Rundel. E dua dina na ka dokai meu cakacaka kei koya, au qai kerei e muri meu liutaka na cakacaka ni vakadewa ena tini na vosa ena tokalau kei Urope. Rau tomana tiko ga ena yalodina o Jürgen kei na watina o Gertrude, na nodrau veiqaravi vakapainia lavotaki e Jamani. Me tekivu mai na 1978, na valenivolavola ni tabana e Austria e tabaka na mekesini ena ono na vosa ena misini ni tabaivola lalai. Keitou vakauta na ivola vei ira tale ga era kerea mai ena duidui vanua. E liutaka sara tiko ga na tabana qo o Otto Kuglitsch, sa veiqaravi tiko qo kei watina o Ingrid ena valenivolavola ni tabana e Jamani.\nE Austria, au dau marautaka e levu na iwalewale ni cakacaka vakavunau, okati kina na vunau ena salatu\nEra vakarautaka tale ga na ivola ena nodra vanua na mataveitacini ena tokalau kei Urope nira vakayagataka na misini ni tabaivola e vakatokai na mimeograph se tabaki tale ni ivola ena filimu (film). Ia eratou se gadreva tiko ga nodra veivuke na vanua tale eso. E taqomaka tiko o Jiova na veiqaravi qo ena valenivolavola, keirau lomani ira kina vakalevu era veiqaravi tiko ena gauna dredre qori ni tabu sara tu ga na cakacaka ena vanua ya me vica vata na yabaki.\nVEISIKO GUIGUILECAVI E ROMANIA\nEna 1989, au marautaka dina meu tomani Theodore Jaracz e Romania, e dua vei ratou na ilawalawa dauvakatulewa. Na inaki ni veisiko oya mera vukei e levu na mataveitacini mera mai lewena tale na isoqosoqo. Tekivu mai na 1949, ena vuku ni so na ituvaki era sa tawase mai na isoqosoqo na tacida qo ra qai tauyavutaka ga na nodra ivavakoso. Ia era vunau tiko ga ra qai veipapitaisotaki. Era kau vakavesu tale ga ena vuku ni nodra tawaveitovaki, me vaka ga era sotava na mataveitacini era lewe ni isoqosoqo qai kilai mai na itikotiko liu. Se vakatabui tiko ga na cakacaka e Romania, ia keitou sota lo ga ena dua na vale ni tacida o Pamfil Albu, wili kina e va na qase ni ivavakoso kei na vica na mata ni Romania Country Committee. Keitou lako vata tale ga kei na dua na dauvakadewa mai Austria o Rolf Kellner.\nEna ikarua ni bogi ni veivosaki, o Brother Albu a uqeti ratou na va na qase ni ivavakoso me ratou duavata kei keitou ena nona kaya, “Meda cakava rawa qo, de dua ena sega ni lesu tale mai na gauna qo.” Voleka ni 5,000 na tacida era duavata tale kina kei na isoqosoqo. E qaqa sara ga kina o Jiova, lusi o Setani!\nNi voleka ni cava na 1989, ni bera ni bale na veiliutaki vakominisi ena tokalau kei Urope, eratou sureti keirau vakaveiwatini na iLawalawa Dauvakatulewa me keirau toki ena itikotiko liu e Niu Yoka. Keirau kurabuitaka dina. Keirau veiqaravi ena Peceli e Brooklyn ena Julai 1990. Ena 1992, au lesi meu veivuke ena Komiti ni Cakacaka ni iLawalawa Dauvakatulewa. Ena Julai 1994, e ka dokai dina meu dua vei ratou na iLawalawa Dauvakatulewa.\nVAKANANUMA NA VEIGAUNA SA OTI QAI VAKANAMATA ENA VEIGAUNA SE BERA MAI\nKei na watiqu e Brooklyn, Niu Yoka\nSa oti yani na gauna au a veiqaravi tu kina ena valenikana ena otela. Qo au sa marautaka tiko na noqu vakaitavi ena kena vakarautaki na kakana vakayalo vei ira na mataveitacini e vuravura raraba. (Maciu 24:45-47) Niu rai lesu ena 50 na yabaki ni noqu veiqaravi vakatabakidua, au vakavinavinakataka dina qai marautaka na veivakalougatataki i Jiova ena noqu mai lewena na mataveitacini e vuravura raraba. Au dau taleitaka meu tikova na soqo cokovata, e dau vakabibitaki kina meda kilai koya tiko ga na Tamada vakalomalagi o Jiova kei na ka dina ena iVolatabu.\nAu masulaka nira na mai vulica na iVolatabu e vica tale na milioni, mera ciqoma na ka dina, ra qai qaravi Jiova ena duavata kei ira na mataveitacini e vuravura raraba. (1 Pita 2:17) Au rai vakanamata tale tu ga meu na raica mai lomalagi na veivakaturi e vuravura, meu raica tale ga nona vakaturi o tamaqu. Au nuitaka ni o tamaqu, tinaqu, kei na so tale na wekaqu lomani era na vinakata mera qaravi Jiova ena Parataisi.\nAu rai vakanamata tale tu ga meu na raica mai lomalagi na veivakaturi e vuravura, meu raica tale ga nona vakaturi o tamaqu\n^ para. 15 Wilika na kedrau italanoa ena Vale ni Vakatawa ni 1 Noveba, 1979.\n^ para. 27 Ena gauna qo, sa sosomitaki na itavi ni congregation servant kei na kena ivukevuke me kodineita ni ilawalawa qase kei na vunivola.\nEra Yalorawarawa Mera Gole—i Micronesia\n“O Jiova e Kilai Ira na Nona Tamata”\nEra Vakanadakuya na “iValavala Tawadodonu” na Dauveiqaravi i Jiova\nITALANOA NI NONA BULA Takali o Tamaqu—Kunea e Dua Tale\n‘Kemudou na Noqu iVakadinadina’\n“Dou na Qai Tukuni Au”\nText Sala me download kina na ka e tabaki NA VALE NI VAKATAWA (ITABATABA E VULICI) Julai 2014\nNA VALE NI VAKATAWA (ITABATABA E VULICI) Julai 2014


NA TIKO MAI NA LEKUTU 17 FOV - A sa kaya vei Mosese ko - Bible Search\nNA TIKO MAI NA LEKUTU 16 NA TIKO MAI NA LEKUTU 18\nNA TIKO MAI NA LEKUTU 17\nSa kubu nai titoko i Eroni, 1-9; a sa maroroi tu, 10,11. Era sa rere vakalevu na tamata, 12,13.\n1A sa kaya vei Mosese ko Jiova, 2Mo vosa vei ira na Isireli, ka taura maivei ira nai titoko, me dua nai titoko me baleta na nodra mataqali yadua, ka maivei ira yadua na turaga ni nodra qase; me tinikarua nai titoko: ka mo vola na yaca ni tamata yadua e na nonai titoko: 3ia mo vola na yaca i Eroni e na nodra i titoko na Livai: ni na dua ga nai titoko maivei ira na turaga yadua ni nodra qase. 4Ia mo qai virikotora e na vale ni veitavaki e na mata ni kato ni vunau, ka'u sa veitavaki kina kei kemudou. 5Ia ena kubu mai nai titoko ni tamata ka'u sa digitaka: ia ka'u na vakaotia me kua ni rogo tiko vei au na nodra didi na Isireli, era didivaki kemudrau kina.\n6A sa kaya vei ira na Isireli ko Mosese, a ra sa solia vua nai titoko ko ira na turaga, era tauyadua ko ira na turaga, me vaka na nodra qase, sa tinikarua nai titoko; a sa tu vata kei na nodra i titoko nai titoko i Eroni. 7A sa virikotora na veititoko ko Mosese e na mata i Jiova, e na vale ni vunau.\n8Ia e na mataka sa curu ki na vale ni vunau ko Mosese; ka raica sa kubu tu nai titoko i Eroni, e na vuku ni mataqali i Livai, a sa kubu tiko, ka seraka na sena, ka vuataka eso na amodi sa matua. 9A sa kauta mai nai titoko kecega ko Mosese mai na mata i Jiova kivei ira kecega na Isireli: a ra sa raica, ka taura na tamata yadua na nonai titoko.\n10A sa kaya vei Mosese ko Jiova, Mo kauta tale nai titoko i Eroni ki na mata ni kato ni vunau, me maroroi tu mei vakatakilakila vei ira na tamata dautalaidredre; mo muduka laivi kina vei au na nodra didi, me ra kakua ni mate kina. 11A sa kitaka ko Mosese: me vaka sa vakarota vua ko Jiova, sa kitaka vakakina ko koya.\n12A ra sa kaya vei Mosese na Isireli, Raica, keimami sa mate, keimami sa kawaboko, keimami sa kawaboko kecega! 13ko ira kecega sa toro vakalailai ki na vale i Jiova ena mate: keimami na mate kece beka?


The Fiji Times Online | Nai Lalakai Online | Veitinani mai Poladi\nVeitinani mai Poladi VILIAME ODRO | Monday, June 19, 2017\nNODA Railesu e na macawa oqo, eda na wilika kina na nodrau mai sota e Suva e dua na veitinani mai Poladi.\nNi tei wilika sara na i tukutuku e a tabaki e na Na i Lalakai e na yabaki 1965:\nENA macawa sa oti, a yaco kina mai Suva e dua na marama ni Poladi me mai raica na luvena ka me mai vakaitikotiko talega e Viti.\nNa yaca ni marama oqo ko Mrs Halina Starzynska, ia ko na luvena e cakacaka tiko e na Tabacakacaka ni Posi kei na Telikaravu e Suva. Na yacana ko Stevenson ka rau sa mai vakamau vata kei na dua na gone yalewa ni Viti.\nNa yaca ni gone yalewa ni Viti ko Lusiana Bainivalu (29), e marama ni Bau ko koya, ka luvedrau ko Osea Dau kei Sainimili Radiniqali.\nSa duatani na nodratou veimarautaki na mataveitinani oqo kei budratou mai Poladi e na gauna e ratou sota kina e na wavu levu e Suva.\nOqo e sa qai matai ni gauna me ratou sota kina ko i rau na gone kei tinadrau vata kei budratou ka a i matai talega na gauna me rau sota kina ko Stevenson kei tinana e na loma ni 18 na yabaki sa oti.\nNa yabaki oqo e sa na i ka 12 ni yabaki nei Stevenson e Viti, ka tukuna ni sa qai dua na vanua taleitaki duadua vua ko Viti.\nNa tamai Stevenson ko Stefan Starzyski, e a manidia tu ni vale ni kabukaburaki mai Poladi ni se bera ni qai mai leqa e na yabaki 1938.\nE rau a veiyacani kei na tamana lailai ka Turaganikoro Levu tu mai Warsaw e na i karua ni valu levu o Stevenson, ia, e a kalouca o tamana lailai ni ra a vesuki koya na kai Jamani, ka ra qai vakamatei koya ni sa oti e va na yabaki na nona vakararawataki e na nona sega ni via muria na nodra i vakaro.\nE na nodratou mai sota gona oqo na veitinani kei budratou, e sega ni ratou veikilai i vosavosa vakavinaka ka ni sa tataibutubutu sara ga na vosa Vakaperitania nei budratou.\nA vuna oqo ni sa qai mai vulica ga ko koya na vosa Vakaperitania e na loma ni dua na yabaki.\n?Au vakabauta ni?u sa na qai mai buta vinaka e na vosa Vakaperitania e na gauna au sa mai tiko kina oqo e Viti, a ya niu sa na vosataka tikoga e na veisiga,? kaya o budra na gone.\nE na gauna li e sa qai kania kina na kakana Vakaviti ko budrau na gone, sa duatani dina na nona vaqoroqoroya, a ya na qari me tata ka qai vakalolo.\nE vakasaqara vua na qari ko na vugona o Lusiana.\nNa nona vakamacalataka o budrau na gone na nona i lakolako mai ki Viti, e kaya kina ni voleka ni oti vinaka e rua na yabaki na nona tukia tiko na nodratou katuba na Tabacakacaka ni Curuvanua mai Poladi, ka sa qai vakadonui na nona i vola kerekere ni gade mai ki Viti.\nKuria e na nona kaya ni nona i volatara ni curu vanua (passport) e rauta vinaka e ono na vula na kena caka tiko, ka sa qai vakaraitaki vua.\nA kaya ko koya ni vakatarai talega vua me kauta tiko e lima na dola na i lavo qaqa, e qai mai vodo yani e na dua na waqavuka ni Rusia me vuka vaka ki Lodoni.\nA qai vakaraitaka talega ko koya ni a rawa walega na nona lako mai ki Viti e na nona vakamuria vinaka na ka e a vakaroti ki vua.\nNi vakatarogi tale, a qai kaya ko koya ni sega ni rawa ni vakamacalataka sara vakavinaka na veika mai Poladi de ratou na qai la?ki leqa wale kina na wekana ka ratou sa tiko mai Warsaw.\n?Sa dua dina na veisau levu vei au me?u mai tu vakayawa sara vaka oqo mai na noqu vanua dina.\n?E ra tukuna vei au e so niu se bera ni biubiu mai ni dua na ka na katakata ni siga eke, ia, na noqu mai raica oqo e sa totoka dina.\n?Au sega ni vakabauta me?u na lesu tale ki Poladi e na noqu sa tiko oqo e Viti, baleta ni?u sa kali au tani sara ga mai kina,? kaya o budrau na gone.


Au na Lewa Vinaka Vakacava Noqu iLavo? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Bislama Brazilian Sign Language Bulgarian Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatian Czech Danish Dutch English Estonian Faroese Finnish French Ga Georgian German Greek Greenlandic Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Mambwe-Lungu Myanmar Norwegian Oromo Pangasinan Papiamento (Curaçao) Persian Polish Portuguese (Brazil) Portuguese (Portugal) Romanian Russian Russian Sign Language Serbian (Cyrillic) Serbian (Roman) Sesotho (Lesotho) Sesotho (South Africa) Shona Sinhala Slovak Slovenian Spanish Spanish Sign Language Swahili Swedish Tagalog Tatar Telugu Thai Tigrinya Tiv Turkish Ukrainian Uzbek Uzbek (Roman) Vietnamese Xhosa Yoruba Zulu vakaViti\n“Au curu ina dua na sitoa meu lai vakararai ga, a sega ni noqu inaki meu volia kina e dua na ka. Ia au tini volia mai kina na iyaya saulevu!”—Colin.\nE vakadinadinataka o Colin ni sega ni dau lewa vinaka nona ilavo. Vakacava e va tale ga qori na ka o vakila? E rawa ni vukei iko na ulutaga qo.\nCava mo lewa vinaka kina nomu ilavo?\niVakavuvuli lasu: Ena tarova nomu galala ke o kauaitaka na ivakarau ni nomu vakayagataka na ilavo.\nKa dina: Ena levu nomu gauna galala ni o lewa vinaka nomu ilavo. E kaya na ivola I’m Broke! The Money Handbook: “Ni o kila vinaka na iwalewale ni nomu vakayagataka na ilavo, ena levu sara na ka o taukena.”\nDikeva mada qo: Ni o lewa vinaka nomu ilavo . . .\nEna vo e levu na ilavo ena gauna o gadreva kina. E kaya e dua na itabagone o Inez: “Au vinakata meu gade i Sauca Amerika ena dua na gauna mai muri. Au dau vakasamataka qori ena gauna au maroroi ilavo kina.”\nEna lailai (se sega sara ga) nomu dinau. E kaya na iVolatabu: “Na daukerekere e bobula vei koya e solia vua na ka.” (Vosa Vakaibalebale 22:7) E duavata ena tikina qori e dua na goneyalewa o Anna, e kaya: “Ena rawa ni vakaleqa nomu bula na dinau. Ia o na dei ena nomu isausau ke sega ni o dinau.”\nE vakaraitaka ni o nuitaki. O ira era dau lewa vinaka nodra ilavo ena yaga nira sa uabula. E kaya o Jean e yabaki 20: “Qo e dua na iwalewale yaga ena vukei au niu sa na tiko taudua ena gauna mai muri. Au saga ena gauna qo meu lewa vakamatau noqu vakayagataka na ilavo meu rawa ni nuitaki ena gauna mai muri.”\nMe nanumi: E kaya na ivola The Complete Guide to Personal Finance: For Teenagers and College Students: “Na imatai ni kalawa ena kilai kina ni o sa rawa ni lewai iko ga, ya na nomu tuvanaka matau na ivakavakayagataki ni nomu ilavo. Ena vukei iko vakalevu ena vo ni nomu bula nomu dau vakatulewataka vinaka nomu ilavo.”\nKila nomu malumalumu. Ke dau oti totolo nomu ilavo, saga mo kila mada i liu na vanua e vakayagataki tiko kina. Eso e oti totolo nodra ilavo nira dau volivoli ena internet. Eso tale era dau vakayagataka vakalailai na ilavo, ia era volivoli wasoma. Ni cava na vula, sa sega ni dua na ilavo e vo!\n“Me vakasamataki vinaka na ilavo lailai mada ga e vakayagataki e veisiga. Dua na vula au rawa ni volia e vica na iloloma, na kofi, kei na iyaya e lutusobu na kedra isau. Ni cava na vula, au dau vaqaqa tale na vanua e vakayagataki kina na duanadrau na dola!”—Hailey.\nCakava nomu ituvatuva ni ilavo e veivula. E kaya na iVolatabu: “Na lalawa ni tamata gumatua ena tini vinaka ga.” (Vosa Vakaibalebale 21:5) Ni o cakava nomu ituvatuva ni ilavo e veivula, qori ena vukei iko mo lewa vakavinaka na ilavo mo vakayagataka me kua ni lai sivia tale mai na kemu isau.\n“Ke levu na ka o volia qai lailai na kemu isau, e ka vakayalomatua mo kila na veika o vakayagataka kina nomu ilavo, qai kua ni vakalusia nomu ilavo ena iyaya o sega ni vinakata dina. Vakalailaitaka na lisi ni iyaya mo volia, me kua ni sivia na kemu isau.”—Danielle.\nMuria sara. E vica na sala e rawa ni vukei iko mo raica vinaka na vanua o vakayagataka kina nomu ilavo, me kua ni sivia tale ga na ilavo mo vakayagataka. Eso na itabagone era raica ni yaga nodra muria eso na iwalewale qo:\n“Sa matau vei au meu vakacuruma ena baqe noqu ilavo. Keu na maroroya tiko au na rawa ni vakasabusabutaka.”—David.\n“Niu gole ena sitoa au na kauta ga na ilavo meu volia kina na ka au vinakata. E vukei au qori me vakarauta ga na ka au volia.”—Ellen.\n“Niu lokuyarataka na siga meu volia kina e dua na ka, e vukei au meu vakadeitaka kina ke ganita meu volia na iyaya qori se kua.”—Jesiah.\n“Au na sega ni gole ena soqo kece! Ke sa sega ga na ilavo, au na sega ni gole kina.”—Jennifer.\nMe nanumi: Na lewai vinaka ni ilavo e itavi bibi duadua. Qori na ka e liaca o Colin, e cavuti ena itekitekivu ni ulutaga qo. E kaya: “Ke mani yaco ena dua na gauna meu ulunivuvale, au na sega ni vakasabusabutaka na ilavo! Keu sa sega ni rawa ni lewa vinaka na ilavo ena gauna qo, ena rawa ni vakaleqa noqu bula vakawati ena gauna mai muri.”\nVakatutu: “Tukuna vua e dua na ituvatuva ni nomu ilavo e veivula, qai kerei koya mo drau dikeva vata e veigauna. Na ka vinaka duadua mo dikeva tiko nomu veika vakailavo!”—Vanessa.\n“E dau rarawataki dina ni tiko nomu dinau. Au a sotava tale ga qori, ia au sega ni via cakava tale. Niu sega ni dinau au vakayagataka vinaka kina noqu gauna, au lomavakacegu tale ga.”—Julie.\n“Sa matau vei ira na dauveivoli kei ira na dauvolivolitaki mera kacivaka na ivoli ena kena iwalewale me vaka o na sega ni rawa ni volia tale nimataka. Ia e vinaka mo vakasamataka sara vakavinaka. Ke sa sega dina ni rawa ni o volia ena dua tale na siga, e vakaraitaka ni sega ni vinaka mo volia na iyaya qori.”—Jesiah.\nVakayagataka Vakavuku Nomu iLavo\nKa Era Kaya Nomu iCaba me Baleta na iLavo\nWilika na ka era kaya nomu icaba me baleta na ilavo, na kena maroroi, ivakavakayagataki, kei na rai donu me baleta na ilavo.\niMeli iMeli Au na Lewa Vinaka Vakacava Noqu iLavo?\nijwyp ulutaga 72


1XBET ni matanitu cokovata - Apostador Legal - Casino Online - Apostas Desportivas - Poker - Bónus\n1na xBet e dua na betting vatavata ka tiko duadua ga ro yani e Potukali vata kei na nabavuni ni Promo. Na\n1xbet kila na sala mo ciqoma kina na nomu kasitama vou! Me imatai ni vakacuru ilavo bonisi 100% Me yacova 130 € e Iurope), Ni\n1Sa vakarautaki tu na XBet mobile me baleti ira kece na tebeleti cicivaka se vatu. Na kena e veikauyaki e sega ni biuta na ilavelave ni kompiuta, Talega\nNi Maji 22, 2019 Setembro 9, 2020\n1XBET ni matanitu cokovata – Apostador Legal – Casino Online – Apostas Desportivas – Poker – Bónus\nNa ka bibi duadua o ya mo kila tiko ni vanua betting era sa vakalawa mai Potukali, baleta ni noda lawa e sega ni ubia na qito ni kalougata ena initaneti. Sa ka bibi sara me da kila na taqomaki ni vanua betting, digitaka me dau kila tu ga na veivanua kei na Bola raraba, taqomaki ka vakadeitaka na ilavo kei na cakacaka looting.\n1na xbet e dua na tikina nuitaki duadua ena tikina oqo, ga baleta ni dau rokova na kena maroroi tiko e dua na isema ni vakararavi vei ira na dauqito. Na ni vakadeitaki taucoko ni payout ni bets qaqa sa ikoya e dua na veisau ka sa rawata rawa na nodra veivakabauti o ira era sa qito tu ena dua na gauna balavu. E dina ni dua na kabani vou (inaugurated ena 2007), e voleka ni 500.000 Vakayagataka.\nNa vanua oqo e tiko kina e dua na tabana e vakatabui ki na lawa kei na ivakaro ka vakaraitaka na kena iwiliwili ni misini, na iwalewale e cakacaka kina na qito, na ivakavakayagataki ni ilavo, na itukutuku tale eso e rawa ni ra vakayagataka na taqomaki ka nuidei vakalevu cake.\nE dua tale na ka taleitaki sai koya na kena bets kei na, Matata, vakasuka na nomu ilavo! Ena kena totolo duadua kei na vinaka na sala ni kena vakayagataki, ena icuru na dinau ki na akaude, iYaubula bets ka rawa ni dau vakasuka na ilavo ni oti na qito – dua ga!\nVolayaca 1XBET matanitu cokovata – Betting ni qito\nMo volayaca, ni oti raici na vanua ena isema ni JohnnyBet, me na kiliki ena “Rejisita”, ena tutu imatau e cake. O na ciqoma e dua na fomu ni rejisita, e dodonu mo vakalewena na nomu itukutuku.


Na Madigi ni Masu - J. Devn Cornish\nNa Madigi ni Masu\nNa masu sai koya e dua vei ira na isolisoli vakamareqeti ni Kalou vua na tamata.\nKemuni na ganequ kei na taciqu lomani, e sega ni dua na ka me vakilai se dua na vakasama se dua na kaukauwa na Kalou, na Tamada. O Koya e dua na tamata vakalou, me vaka e vakatavulica tiko na ivolanikalou, ni tiko na matana kei na ligana, ka vakakina na yagona lagilagi tawavucarawa. E bula dina tiko; e kilai keda vakayadudua o Koya; ka lomani keda, vakayadudua sara. E gadreva o Koya me vakalougatataki keda.\nE kaya o Jisu:\n“Se ko cei mada vei kemudou, kevaka e kere madrai na luvena, ena solia vua e dua na vatu?\n“Se kere ika, ena solia vua e dua na gata?\n“Ia kevaka dou sa kila koi kemudou na tamata ivalavala ca, mo dou solia na ka vinaka vei ira na luvemudou, sa na gu vakalevu cake, me solia na veika vinaka na Tamamudou mai lomalagi vei ira sa kerekere vua?” (Maciu 7:9–11).\nEna vinaka beka meu vakamatatataka na ivakavuvuli oqo mai na dua na ka au a sotava. Niu a se qai vuniwai vou tiko ena Valenibula ni Gone e Boston, au dau cakacaka ka bogi kau dau vodo basikeli ga mai valenibula ki vale e Watertown, mai Massachusetts, baleta ni ratou dau vakayagataka na motoka o watiqu kei iratou na noqu matavuvale gone. E dua na yakavi niu vodo basikeli tiko yani i vale ni oti e dua na siga osooso e valenibula, kau sa wale ka viakana ka vaka meu yalolail


E Laurai Vei Iko na “Vuku Maicakeʼʼ ni Kalou? | Toro Voleka\nSa Laurai Tiko ena Nomu Bula “na Vuku Maicake”?\n1-3. (a) E vakaraitaka vakacava o Solomoni na vuku e tu vua ena nona walia na nodrau veiba e rua na marama? (b) Na cava e yalataka o Jiova me solia vei keda? Na taro cava e basika kina?\nSA BAU kisi dredre dina—erau veibataka tiko e dua na gone e rua na marama. Erau tiko vata na marama oqo, rau vakaluveni ruarua tale ga ia e veisivi na sucu ni luvedrau ena vica ga na siga. E mate e dua vei rau na gone, erau sa qai veibataka na tina na gone e se bula tiko. E sega ni dua e tu me vakadinadinataka na ka a yaco. Sa rairai rogoci oti na kisi oqo ena mataveilewai e ra, ia e sega ni wali rawa. Qo e sa kau na veileti vei Solomoni na tui kei Isireli. Ena kila rawa beka o koya na ka dina?\n2 Ni rogoca oti o Solomoni nodrau veiba, sa qai vakarota me kau mai vua e dua na iseleiwau. Sa qai tauca nona lewa me sa musu rua na gone me rau qai yadua na kena veimama na marama. Sega ni bera ga nona sa vakamasuti koya na tui na tinanigone dina me sa soli ga na gone—na luvena lomani—vua na marama kadua. Ia, na marama kadua e sa donu sara ga vua me musu rua na gone. Sa qai kila oqo na ka dina o Solomoni. E kila o koya ni tina ni gone dina ena mosita ga na leweniketena, e vakayagataka o koya na kilaka oya me walia kina na veileti. Vakasamataka mada nona sa na marau na marama oqo ni sa solia vua o Solomoni na gone qai kaya: “Sa tinana ga ko koya.”—1 Tui 3:16-27.\n3 Sa tu tu na vuku! Era druka sara ga na lewenivanua nira rogoca nona walia o Solomoni na veiba oya, “ni ra sa kunea sa tu vua na vuku ni Kalou.” Io, na vuku i Solomoni e isolisoli ni Kalou vua. E solia vua o Jiova “na yalo sa vuku ka daukila rawa na ka.” (1 Tui 3:12, 28) Ia, vakacava o keda? E rawa tale beka ga ni solia vei keda na Kalou na vuku? Io, ni a uqeti o Solomoni me vola: “Sa solia na vuku ko Jiova.” (Vosa Vakaibalebale 2:6) E yalataka o Jiova me solia na vuku vei ira era vakasaqara ena yalodina, me rawa kina nira vakayagataka na ka era sa kila kei na ka era sa vulica. Eda na rawata vakacava na vuku mai cake? Na cava meda cakava me laurai kina ena noda bula?\n“Mo Rawata Mada na Vuku”—Ena Sala Cava?\n4-7. Na cava na va na ka e gadrevi meda rawata kina na vuku?\n4 Dodonu beka meda tamata lomakasa da qai vuli vinaka me rawa kina ni qai soli vei keda na vuku vakalou? Sega. Na nona via solia vei keda o Jiova na vuku e sega ni vakatau ena noda vuli vinaka se cava tale. (1 Korinica 1:26-29) Ia, o keda ga e sa na qai vakatau vei keda, baleta na iVolatabu e vakauqeti keda meda “[“saga meda,” NW] rawata mada na vuku.” (Vosa Vakaibalebale 4:7) Eda na vakayacora vakacava oqo?\n5 Kena imatai, e dodonu meda rerevaka na Kalou. E kaya na Vosa Vakaibalebale 9:10: “A rerevaki Jiova na vu ni vuku [se, “na itekitekivu ni vuku,” The New English Bible].” E yavu sara ga ni vuku dina na rerevaki Jiova. Ena vuku ni cava? Nanuma tiko ni na kilai na vuku dina ena vakayagataki ni ka e vulici. Na rerevaki ni Kalou e sega ni vaka na nona domobula e dua e matana, ia na nona veidokai ga kei na nona veivakabauti. Oqo na mataqali rere e dodonu me tiko vei keda. Na rere vaka oqo e vakalou ena uqeti keda meda moica noda bula me salavata kei na ka eda vulica me baleti koya na Kalou kei na nona ivalavala. Oqo ga na sala vinaka duadua meda muria, ni ivakatagedegede i Jiova ena yaga dina ga vei keda.\n6 Kena ikarua, e dodonu meda dau yalomalumalumu tale ga. Ena sega ni rawa ni tiko na vuku vakalou vua e dua e sega vua na yalomalumalumu. (Vosa Vakaibalebale 11:2) Ena vuku ni cava? Kevaka eda yalomalumalumu, eda na kaya vakadodonu ni sega ni taro kece ga eda kila na kena isau, e sega tale ga ni dau dina tu ga na noda nanuma, qai gadrevi meda kila na nanuma i Jiova ena veika eda dau tarogi kina. E “dau vorati ira na viavialevu na Kalou” o Jiova, ia e tu vakarau me solia na vuku vei ira na yalomalumalumu.—Jemesa 4:6, VV.\nE vinakati na sasaga ke da vinakata meda kunea na vuku vakalou\n7 Na ikatolu ni ka bibi na vulici ni Vosa volai ni Kalou. E vakatakilai na vuku i Jiova ena nona Vosa. Me rawa ni qai tiko vei keda na vuku oya, e dodonu meda vakasaqara. (Vosa Vakaibalebale 2:1-5) Na ikava ni ka bibi na masu. Ena solia vei keda na Kalou na vuku kevaka eda kerea vua mai vu ni lomada. (Jemesa 1:5) Ena sega ni tale wale na noda masu nida masuta na veivuke ni yalo i Jiova. Na yalo i Jiova tale ga ena vakarawarawataka noda kunea na iyau vuni e tu ena nona Vosa. Na iyau vuni oqo ena vukei keda meda walia kina na leqa, sabaya kina na veika dredre, da vakatulewa vinaka tale ga kina.—Luke 11:13.\n8. Ena kilai vakacava ke sa tiko dina vei keda na vuku vakalou?\n8 Me vaka eda sa raica mai ena Wase 17, na vuku i Jiova e vuku bulataki. Kevaka gona e tiko vei keda na vuku vakalou, ena laurai ena noda bula. E vakamacalataka na tisaipeli o Jemesa na vua ni vuku vakalou ena gauna e vola kina: “Ia na vuku maicake sa savasava mada, emuri sa dauia na veivakacegui [se, “veivinakati,” NW], sa yalomalua [se, “yalorawarawa”], sa vakamasuti rawarawa, sa sinai e na loloma kei na vua vinaka, sa sega ni digitaki ira vakatani na tamata [se, “veivakaduiduitaki”], se dauveivakaisini.” (Jemesa 3:17) Nida sa na veivosakitaka yani na vuku vakalou oqo, e vinaka meda dui tarogi keda, ‘Sa laurai tiko beka ena noqu bula na vuku mai cake?’\n“Sa Savasava Mada, e Muri sa Dauia na Veivinakati”\n9. Na cava na kena ibalebale meda savasava? Na cava e veiganiti kina me cavuti sara ga e liu ena kena vakamacalataki na vuku?\n9 “Sa savasava mada.” Na savasava e kena ibalebale ga na sega ni duka e taudaku, e loma tale ga. E dau cavuta vata na iVolatabu na vuku kei na lomada, ia na vuku vakalou e sega ni rawa ni curuma na lomada kevaka e vakadukadukalitaki tu ena vakanananu ca, gagadre ca, kei na inaki ca. (Vosa Vakaibalebale 2:10; Maciu 15:19, 20, VV) Ia, kevaka e savasava na lomada ena kena ivakatagedegede eda rawata na tamata ivalavala ca, eda na “biuta laivi na ka ca, ka caka vinaka.” (Same 37:27; Vosa Vakaibalebale 3:7) Sa rauta me cavuti sara ga e liu ena vakamacalataki ni vuku na savasava! Baleta kevaka eda sega ni savasava vakayalo, se sega ni vinaka na noda ivalavala, ena sega ni rawa ni tiko vei keda na vuku mai cake!\n10, 11. (a) Na cava e bibi kina meda dau veivinakati? (b) Ke o vakila ni o vakacudruya e dua na tacimu, o na vakaraitaka vakacava ni o dau saga na veivinakati? (Raica tale ga na ivakamacala e ra.)\n10 “E muri sa dauia na veivinakati.” Ni tiko vei keda na vuku mai cake, eda na dau qara na veivinakati, e dua na vua ni yalo tabu ni Kalou. (Kalatia 5:22) Eda sega ni vinakata meda tagutuva na ‘ivau ni veivinakati’ eda vauci vata kina na tamata i Jiova. (Efeso 4:3) Eda solia tale ga noda vinaka kece meda veivinakati tale kei ira eda sa sega tiko ni veiyaloni. Na cava e bibi kina oqo? E kaya na iVolatabu: “Mo dou veivinakati tiko; ia ena tiko vata kei kemudou na Kalou ni loloma kei na vakacegu.” (2 Korinica 13:11) Ena tiko kei keda na Kalou ni vakacegu kevaka eda saga tiko ga meda dau veivinakati. Na noda veiwekani kei Jiova e rawa ni vakatau tale ga ena noda veimaliwai kei ira na tacida vakayalo. Eda na vakaraitaka vakacava nida dau vinakata na vakacegu se veivinakati? Vakasamataka mada oqo.\n11 Na cava mo cakava ke o vakila ni o vakacudruya e dua na tacimu vakayalo? E kaya o Jisu: “Kevaka ko sa kauta na nomui madrali ki nai cabocabo-ni-soro, a sa nanuma maikina sa dua na ka sa beitaki iko kina na wekamu; biuta tu na nomui madrali e na mata ni cabocabo-ni-soro, ka mo lako, mo drau veivinakati mada eliu kei na wekamu, mo qai lako mai ka vakacabora na nomui madrali.” (Maciu 5:23, 24) Rawa mo muria na ivakasala oqo ena nomu vakaliuliu mo torovi koya. Ia, na cava me nomu inaki? “Mo drau veivinakati.” * Kua ni wereubiubi, tukuna vakadodonu vua ni o raica na rarawa ni lomana. Ke inaki ni nomu torovi koya mo drau veivinakati tale, ena rawa ni vakamatatataki na nanuma cala, drau veivosovosoti tale ga. Ni o vakanadakuya na veika kece ena nomu saga mo drau veivinakati tale kei na tacimu, o sa vakaraitaka tiko ni nomu idusidusi na vuku vakalou.\n‘Yalorawarawa Qai Vakamasuti Rawarawa’\n12, 13. (a) Na cava na ibalebale ni vosa e dau vakadewataki me “yalorawarawa” ena Jemesa 3:17? (b) Eda na vakaraitaka vakacava nida tamata yalorawarawa?\n12 “Yalorawarawa.” Na cava na ibalebale ni yalorawarawa? Era kaya na dau vakadidike ena iVolatabu ni vosa vakirisi e vakadewataki me “yalorawarawa” ena Jemesa 3:17 e dredre na vakadewataka. Era vakayagataka na dauvakadewa e so na vosa me vaka na “yalomalumalumu,” “veiciqomi,” kei na “yalololoma.” Ia, na vosa vakirisi oqo e vakaibalebaletaka e dua na ka e rawarawa ni moici se veisautaki. Eda na vakaraitaka vakacava ni tiko vei keda na itovo oqo, e dua tiko vei ira na ivakatakilakila ni vuku?\n13 E kaya na Filipai 4:5: “Me kilai na nomudou yalomalumalumu [se, “yalorawarawa,” NW] vei ira na tamata kecega.” E kaya e dua tale na vakadewa: “Me kemu idivi na nomu dau yalorawarawa.” (The New Testament in Modern English, e vola o J. B. Phillips) Kena ibalebale nida na kauaitaka tiko vakalevu e ke na ka era raica se nanuma na tani me baleti keda, sega ni noda nanuma ga. Na tamata yalorawarawa e kila ni so na gauna ena vakatau na muri ni lawa e so ena ituvaki e sotavi, ena sega tale ga ni cikeva me caka ga na lomana. Ena tu vakarau me rogoca nodra nanuma e so, me na veisautaki koya tale ga ke ganita me vaka kina. E yalomalua tale ga o koya, e sega ni kaukaua se voravora ena veika e cakava. E bibi dina oqo vei keda na lotu Vakarisito kece, ia vakauasivi vei ira era veiqaravi tiko vaqase. E dau taleitaki na ivalavala malua, era dau torovi rawarawa kina na qase. (1 Cesalonaika 2:7, 8) E vinaka kina meda dui tarogi keda, ‘Vakacava o yau, au kilai niu dau veinanumi, yalorawarawa, qai dau malua na noqu ivalavala?’\n14. Eda na vakaraitaka vakacava nida tamata “talairawarawa”?\n14 “Vakamasuti rawarawa.” Na vosa vakirisi e vakadewataki e ke me “vakamasuti rawarawa” e sega ni kunei ena dua tale na vanua ena iVolatabu Vakirisi Vakarisito. E kaya e dua na daunivosa ni vosa oqo “e vakayagataki vakalevu ga me vakamacalataka nodra dau tu vakarau na sotia mera qarava na itavi e vakacolati vei ira.” E vakaibalebaletaki tale ga vua e “dua e kerekerei rawarawa” qai dau “muria na vosa.” E dua e vakarorogo ena vuku mai cake ena tu vakarau me muria na ka e kaya na iVolatabu. Ena sega ni na yalodredre se me dre tu ga na nona mua. Ena totolo nona veisau ni vakadinadinataki vua mai na iVolatabu ni a cala tiko na ka e cakava, se a cala na nona nanuma. O dau vaka oqo o iko?\n“Sinai e na Loloma kei na Vua Vinaka”\n15. Na cava na loloma, na cava e veiganiti kina me cavuti vata na “loloma” kei na “vua vinaka” ena Jemesa 3:17?\n15 “Sinai e na loloma kei na vua vinaka.” * E dua na ka e kilai tani kina o koya e tu vua na vuku mai cake oya ni “sinai ena loloma.” Ia, erau cavuti vata tiko e ke na “loloma” kei na “vua vinaka.” E veiganiti dina oqo baleta na iVolatabu e vakaraitaka ni dodonu me vua na loloma—me vakavatukanataki ena caka ni veika vinaka. E dua na ivola e vakamacalataka na loloma me “nomu kauaitaka na leqa e sotava tiko e dua kei na nomu cakava sara ga kina e dua na ka.” O koya gona, na vuku vakalou e sega ni vulici ga, tukuni ga, se vatavatairalagotaki ga. Me vakaraitaki sara ga ena noda bula qai salavata kei na veinanumi, kei na veikauaitaki. Eda na vakaraitaka vakacava nida sinai ena loloma?\n16, 17. (a) Me ikuri ni noda lomana na Kalou, na cava tale e vakavuna meda vakaitavi ena cakacaka vakavunau, ena vuku ni cava? (b) Sala cava soti eda na vakaraitaka kina nida sinai ena loloma?\n16 Sega ni vakabekataki ni dua na sala bibi eda vakayacora kina oqo na noda wasea yani na itukutuku vinaka ni matanitu ni Kalou. Na cava e vakavuna noda cakava na cakacaka oqo? Kena imatai sara ga na noda lomana na Kalou. Qai kena ikuri na noda veinanumi kei na veikauaitaki. (Maciu 22:37-39) Levu nikua era “sa malumalumu, ka biu wale tu, me vaka na sipi sa sega na nodrai vakatawa.” (Maciu 9:36) O ira oqo era vakalolomataki, ra qai vakamatabokotaki tu vakayalo vei ira na iliuliu ni lotu. Oya na vuna era lecava tu kina na idusidusi yaga e tu ena Vosa ni Kalou, se na veivakalougatataki sa na vakarau kauta mai na Matanitu ni Kalou e vuravura. Nida vakasamataka gona na waloloi vakayalo sa tarai vuravura tu nikua, e gu na lomada meda dikeva na sala e so e rawa nida tukuna yani kina na veika vinaka sa nakita tu o Jiova.\nNida dau loloma da qai veinanumi, sa da vakaraitaka tiko “na vuku maicake”\n17 Eda na vakaraitaka vakacava ni tu vei keda na loloma dina? Vakasamataka tale mada na vosa vakatautauvata i Jisu me baleti koya na kai Samaria a kunea e dua na turaga ni davo koto e batinisala ni butakoci qai mokulaki. E tuburi koya na kai Samaria oqo na ‘loloma’ levu, mani savata nona mavoa na turaga oqo, lai maroroi koya tale ga. (Luke 10:29-37) Sega li ni vakaraitaka oqo ni loloma e okati kina nodra vukei dina sara ga o ira era gadreva tu na veivuke? E tukuna na iVolatabu “me da caka vinaka vei ira na tamata kecega, ka vakalevu vei ira era veitokani e na vakabauta.” (Kalatia 6:10) Dikeva mada e so na ituvaki oqo. Ena gadreva tu beka e dua e sa qase me vukei ena nona ilakolako ina soqoni, kei na nona ilakolako lesu. Ena gadreva tu beka e dua na yada ena ivavakoso me vakavinakataki e so na ka e nona vale. (Jemesa 1:27) Ena yalolailai tu beka e dua, qai via rogoca tu e so na “vosa vinaka” me vakayaloqaqataki koya. (Vosa Vakaibalebale 12:25) Nida dau loloma ena ituvaki vaka oqo, sa da vakaraitaka tiko kina ena noda bula na vuku mai cake.\n‘Sega ni Veivakaduiduitaki se Dauveivakaisini’\n18. Ke noda idusidusi na vuku mai cake, na cava meda saga meda cavuraka mai lomada, ena vuku ni cava?\n18 ‘Sega ni veivakaduiduitaki.’ Na vuku vakalou e cata na veivakaduiduitaki kei na boletaki vanua. Ni tu vei keda na vuku oqo, eda na cavuraka mai lomada na yalo e so e rawa ni vakavuna na veivakaduiduitaki. (Jemesa 2:9, VV) Eda na sega ni tovaka e so ena vuku ni nodra ivakatagedegede ni vuli, nodra rawati ira beka, se nodra ilesilesi ena ivavakoso; eda sega tale ga ni beca e dua na dau qaravi Jiova veitalia se mani vakacava sara na kena ituvaki vakaloloma. Ke sa lomani ira na vaka oqo o Jiova, na cava meda qai bureitaka kina o keda na noda loloma vei ira?\n19, 20. (a) E vu mai vei na vosa vakirisi e vakadewataki me “dauveivakaisini”? (b) Eda na vakaraitaka vakacava na loloma e ‘sega ni dauveivakaisini’?\n19 ‘Sega ni dauveivakaisini.’ Na vosa vakirisi e vakadewataki me “dauveivakaisini” e rawa ni cavuti vua e dua na “dauvakatasuasua.” Ena gauna makawa, era dau dara na matavulo lelevu na dauvakatasuasua ni Kirisi kei Roma. Na vosa vakirisi gona ni veivakaisini e sa dau vakaibalebaletaki tale ga vua e dua e vakalecaleca se lasutaka ni o koya e dua tani tale. Na vuku vakalou oqo e dodonu meda bulataka ena noda veimaliwai kei ira na tacida vakayalo, ena noda kauaitaki ira tale ga.\n20 E vola na yapositolo o Pita ni noda “talairawarawa ki na ka dina” e dodonu me uqeti keda meda ‘lomani ira na wekada vakabauta ena veilomani dina sara.’ (1 Pita 1:22, VV) Io, me kua ni ka vakarairai wale ga na noda lomani ira na tacida. Meda kua ni dauveivakaisini. Me dina na noda loloma, me vu sara ga mai lomada. Ke da vakayacora oqo, era na vakabauti keda na tacida vakayalo, baleta ena sega ni dredre mera kila na tamata e dau dina. Na veimaliwai dina vaka oqo ena savasava kina na veimaliwai ni lotu Vakarisito, ena rawa ni tete tale ga kina na veivakabauti ena ivavakoso.\n“Taura ga na Vuku Dina”\n21, 22. (a) A luluqa vakacava nona taura o Solomoni na vuku dina? (b) Eda na taura matua vakacava na vuku dina? Ena yaga vakacava vei keda noda vakayacora oqo?\n21 Na vuku vakalou e isolisoli i Jiova, e dodonu meda taura matua. A kaya o Solomoni: “Na luvequ, . . . mo taura ga na vuku dina kei na lewa vinaka.” (Vosa Vakaibalebale 3:21) Ka ni rarawa ni a veivunauci vakairakasala o Solomoni. Dua na ka na vuku i Solomoni ena gauna a yalodina voli kina. Ia, e muri, era qai vakamuai koya tani mai na nona qaravi Jiova o ira na watina kai tani. (1 Tui 11:1-8) E macala mai na ivakaraitaki i Solomoni ni sega ni yaga na kilaka ke sega ni vakayagataki vinaka.\n22 Eda na taura matua vakacava na vuku dina? Sega ena noda wilika wale tiko ga vakawasoma na iVolatabu kei na ivola vakaivolatabu e vakarautaka na “dauveiqaravi yalo dina ka vuku,” ia e dodonu meda saga meda bulataka sara na ka eda vulica. (Maciu 24:45, VV) E sega tale ni dua na vuna meda sega ni via bulataka kina na vuku vakalou. Eda na vakila na kena yaga ena noda bula ena gauna oqo. Ena vakarawarawataka tale ga na noda “taura kina na bula sai koya na bula dina”—ena vuravura vou ni Kalou. (1 Timoci 6:19) Qai kena e bibi duadua, ni noda saga me laurai ena noda bula na vuku maicake ena kauti keda vakavoleka yani vua na itaukei ni vuku levu duadua, na Kalou o Jiova.\n^ para. 11 Na vosa vakirisi e vakadewataki “mo drau veivinakati” e vu mai na dua na vosa e kena ibalebale na “‘vuki, se veisau,’ me rawa tale kina na ‘veiyaloni.’” Me nomu inaki gona mo vukica lesu na veimaliwai me vinaka tale, ke rawa, mo veisautaka se kauta laivi sara ga na mosi ni yalo e sa lai vakila o koya e vakacudrui.—Roma 12:18.\n^ para. 15 E dua tale na vakadewa e biuta vaka oqo, “sinai ena loloma kei na ivalavala vinaka.”—A Translation in the Language of the People, e vola o Charles B. Williams.\nVakarua 4:4-6 Eda na vakaraitaka vakacava ni tu vei keda na vuku?\nSame 119:97-105 Ena yaga vakacava vei keda na noda vulica kei na noda bulataka sara na Vosa ni Kalou?\nVosa Vakaibalebale 4:10-13, 20-27 Na cava me tiko kina vei keda na vuku i Jiova?\nJemesa 3:1-16 Era na vakaraitaka vakacava o ira era qarava na cicivaki ni ivavakoso ni tu vei ira na vuku kei na kila ka?\niMeli iMeli Sa Laurai Tiko ena Nomu Bula “na Vuku Maicake”?


NA TIKO MAI NA LEKUTU 9 FOV - A sa vosa vei Mosese ko - Bible Search\nNA TIKO MAI NA LEKUTU 8 NA TIKO MAI NA LEKUTU 10\nNA TIKO MAI NA LEKUTU 9\nSa vakarota tale na kana vata ni lako-sivia, 1-14. Sa liutaki ira tiko na Isireli na o, 15-23.\n1A sa vosa vei Mosese ko Jiova mai na lekutu loaloa mai Saineai, e nai matai ni vula e nai karua ni yabaki ni ra sa lako tani mai na vanua ko Ijipita, ka vaka, 2Me ra ia na kana vata ni lako-sivia na Isireli e na kena gauna sa lokuci. 3E nai katinikava ni siga ni vula oqo, e na yakavi, dou kitaka e na gauna sa lokuci: me vaka na kenai vakaro kecega, kei na kenai valavala kecega, mo dou kitaka. 4Ka sa kaya vei ira na Isireli ko Mosese, me ra ia na kana vata ni lako-sivia. 5Ia era sa ia na kana vata ni lako-sivia e nai katinikava ni siga ni kenai matai ni vula, e na yakavi, mai na lekutu loaloa mai Saineai: me vaka na ka kecega ka vakarota vei Mosese ko Jiova, era sa kitaka vakakina na Isireli.\n6Ia sa so na tamata era sa sega ni savasava e na vuku ni yago ni mate, a ra sa tabu e na kana vata ni lako-sivia e na siga ko ya: a ra sa lako mai e na siga ko ya kivei Mosese kei Eroni: 7a ra sa kaya vua, Keitou sa sega ni savasava e na vuku ni yago ni tamata sa mate: a cava keitou sa tarovi kina, me keitou kakua ni cabora vata kei ira na Isireli, nai madrali vei Jiova e na kena gauna sa lokuci? 8A sa kaya vei ira ko Mosese, Dou wawa mada, me'u rogoca se cava na ka ena vakarota ko Jiova e na vukumudou.\n9A sa kaya vei Mosese ko Jiova, 10Mo tukuna vei ira na Isireli, ka vaka, Kevaka e dua vei kemudou, se dua vei ira na nomudou veitabatamata, sa sega ni savasava e na vuku ni yago ni mate, se sa lako tu vakayawa, me ia ga ko koya na kana vata ni lako-sivia vei Jiova: 11e nai karua ni vula, e na kenai katinikava ni siga, e na yakavi, me ra ia kina: me ra kania vata kei na madrai sa sega ni vakaleveni, kei na co gaga: 12me ra kakua ni vakavoca ki na mataka se musuka e dua na suina: me ra muria ga nai vakaro kecega sa bale ki na kana vata ni lako-sivia. 13Ia na tamata sa savasava, ka sa sega ni lako tu vakayawa, ka sa bese ni ia na kana vata ni lako-sivia, na tamata ko ya ena tawase tani vei ira na kai nona; ni sa sega ni kauta mai nai madrali vei Jiova e na kena gauna sa lokuci; ena cudruvi na tamata ko ya e na nonai valavala ca. 14Ia kevaka sa tiko vulagi kei kemudou e dua na kai tani, a sa ia na kana vata ni lako-sivia vei Jiova; me ia ga ko koya, me vaka nai vakaro kei na kenai valavala ni kana vata ni lako-sivia: me dua ga na kenai vakaro vei kemudou, vei koya sa vulagi, kei koya sai taukei.\n15Ia e na siga sa vakaduri cake kina na vale ni Kalou, sa qai ubia na vale ni Kalou na o, io, na vale ni vunau: ia sa tiko e na vale ni Kalou e na yakavi ka sigavaka, ka sa vaka na bukawaqa na kenai rairai. 16Sa vaka tikoga kina: na o sa ubia e na siga; ka sa vaka nai rairai ni bukawaqa e na bogi. 17Ia ni sa kau cake na o mai na dela ni Vale tabu, era sa qai cavu tu na Isireli: ia e na vanua na tu vakadua kina na o, era sa tiko kina na Isireli. 18Na vosa i Jiova era sa lako kina na Isireli; na vosa talega i Jiova era sa tiko kina: na veisiga kecega sa tiko kina na o e na dela ni vale ni Kalou, era sa tiko ga. 19Ia ni sa tiko bogi vuqa na o e na dela ni vale ni Kalou, era sa qai vakabauta na ka sa lesia ko Jiova ko ira na Isireli, ka ra sega ni lako. 20Ia ni sa tiko bogi vica na o e na dela ni vale ni Kalou; era sa qai tiko ga me vaka na vosa i Jiova; ka ra sa lako me vaka na vosa i Jiova. 21Ka so na gauna sa toka na o mai na yakavi ka yacova na mataka, ia ni sa kau cake na o e na mataka, era sa qai lako: ni sa kau cake na o, e na siga se na bogi, era sa qai lako. 22Se ra bogi rua, se vula dua, se yabaki dua, sa tiko na o e na dela ni vale ni Kalou, era sa tiko ga na Isireli, ka sega ni lako: ia ni sa kau cake, era sa qai lako. 23Na vosa i Jiova era sa tiko ga kina, na vosa i Jiova era sa lako talega kina: era sa vakabauta na ka sa lesia ko Jiova, me vaka sa vakarota ko Jiova e na gusu i Mosese.


Cava na iBalebale ni “iSau ni Mata na Mata” ena iVolatabu?\nWILIKA ENA VOSA Afrikaans Albanian Amharic Arabic Armenian Azerbaijani Baoule Batak (Toba) Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch English Estonian Faroese Finnish Fon French Georgian German Greek Gun Hebrew Hiligaynon Hungarian Iban Icelandic Iloko Indonesian Isoko Italian Japanese Kikaonde Kiluba Kinyarwanda Kirghiz Kiribati Kirundi Korean Kwanyama Lingala Lithuanian Luganda Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Norwegian Nzema Ossetian Pangasinan Persian Polish Portuguese (Brazil) Portuguese (Portugal) Quechua (Cuzco) Romanian Russian Sango Sepedi Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Telugu Tetun Dili Thai Tigrinya Tsonga Turkish Twi Tzotzil Ukrainian Urhobo Uruund Valencian Venda Vietnamese Welsh Xhosa Yoruba Zulu vakaViti\nCava na iBalebale ni “iSau ni Mata na Mata?\nNa ivakavuvuli e yavutaki ena lawa “me isau ni mata na mata” e dua vei ira na lawa a soli vei Mosese ena nodra gauna na Isireli makawa, a cavuqaqataka tale ga o Jisu ena nona vunau ena ulunivanua. (Maciu 5:38, ivakadewa ni King James Version; Lako Yani 21:24, 25; Vakarua 19:21) Na ivakavuvuli qori ena yavutaki kina na itotogi me tau vei koya e cala, me veiganiti tale ga. *\nEra dau totogitaki kina na dau nakita mera veivakamavoataki. E kaya na lawa a soli vei Mosese: “Me isau ni ramusu na ramusu, me isau ni mata na mata, me isau ni bati na bati, na ka ga e cakava me mavoa kina e dua, qori tale ga na ka me caka vua.”—Vunau ni Soro 24:20.\nCava na inaki ni lawa “isau ni mata na mata”?\nEra vauci na lotu vakarisito ena lawa ni “isau ni mata na mata”?\nRai cala ni lawa “isau ni mata na mata”\nVakadodonutaka o Jisu na rai cala\nNa lawa “isau ni mata na mata,” e sega ni ivolatara vua e dua me veisausaumitaka kina na ca. Qori me ivukevuke ga vei koya e lesi me vakatauitotogi, me veiganiti, me kua ni kaukaua sara se malumu tale vakasivia.\nE inaki tale ga ni lawa qori mera tarovi kina o ira na lalawataka se nakita tiko mera veivakamavoataki. E vakamacalataki ena lawa: “Era na rogoca qo na kena vo [o ira na raica na kena muri na lawa ni Kalou] ra qai rere, era na sega vakadua ni cakava tale na ka ca va qo ena kemuni maliwa.”—Vakarua 19:20.\nEra sega ni vauci ena lawa qori na lotu vaKarisito. A soli na lawa qori vei Mosese, qai bokoci ena nona mate vakaisoro o Jisu.—Roma 10:4.\nE vakavotui kina na nona ivakarau ni rai na Kalou. Me kena vakaraitaki, e laurai kina nona dau kauaitaka na lewadodonu. (Same 89:14) E laurai tale ga kina na nona ivakatagedegede ni lewadodonu—oya na nodra totogitaki na daucaka ca me “vakarauta ga.”—Jeremaia 30:11.\nRai cala: Sa rui kaukaua tale na lawa ni “isau ni mata na mata.”\nKa dina: E sega ni vakatarai ena lawa na kena tau vakasivia na itotogi. Me donu gona na lewa e tau, e dodonu vei turaganilewa me vakalewa vakavinaka na ituvaki e yaco, kei na bibi ni cala e nakiti ni bera ni vakatauitotogi. (Lako Yani 21:28-30; Tiko Voli Mai na Lekutu 35:22-25) E vaka tiko na itataqomaki na lawa “isau ni mata na mata” me kua ni kaukaua tale na itotogi.\nRai cala: E vakatara na lawa “isau ni mata na mata” me caka na veisausaumi.\nKa dina: E tukuni ena lawa e soli vei Mosese: “Mo kua ni veisausaumitaka na ca se lomacataka na luvedra na kainomu.” (Vunau ni Soro 19:18) E veiuqeti na lawa ni Kalou mera kua ni veisausaumitaka na ca, ia mera nuitaka ga na Kalou kei na lawa e sa vakarautaka tu me caka kina na veivakadodonutaki.— Vakarua 32:35.\nE kila vinaka o Jisu ni levu era vakadewataka cala na ibalebale ni lawa “isau ni mata na mata.” E vakadodonutaka na rai qori ena nona kaya: “Dou rogoca ni a tukuni, ‘me isau ni mata na mata, me isau ni bati na bati.’ Ia au kaya vei kemudou: Kua ni vorata na daucaka ca, ke dua e sabaka na balumu imatau, solia tale ga vua na balumu adua.”—Maciu 5:38, 39.\nDikeva na ivakarau ni nona vosa o Jisu ni kaya: “Dou rogoca ni a tukuni. E vakaibalebaletaka tiko qori vei ira na iliuliu ni lotu vakaJiu era dau vakavulica na veisausaumi. E kaya o Adam Clarke e dua na vuku ni iVolatabu: “Era vakayagataka na lawa ni [isau ni mata na mata] na Jiu . . ., me vakatarai kina na veisausaumi, mera vakatauitotogi tale ga ena kena levu era via veisausaumi kina.” Na kena uqeti gona na veisausaumi era vakatanitaka kina na iliuliu ni lotu na inaki ni Vosa ni Kalou.—Marika 7:13.\nE vakabibitaka o Jisu ni yavutaki ena loloma na Lawa ni Kalou. E kaya: “Mo lomani Jiova na nomu Kalou . . . Qo na ivunau levu duadua, na kena imatai tale ga. E vaka kina na kena ikarua, ‘Mo lomana na kainomu me vaka nomu lomani iko.’ E yavutaki na Lawa kece . . . ena rua na ivunau qo.” (Maciu 22:37-40) E vakavulica o Jisu nira na kilai na nona imuri ena nodra dau loloma, sega ni nodra dau veisausaumitaka na ca.—Joni 13:34, 35.\n^ para. 3 Na yavu ni lawa qo e dau vakatokai ena so na gauna ena vosa vakaLatina na lex talionis, era dau vakayagataka tale ga eso na veimatanitu ena gauna makawa ena veika e vauca na lawa.\nVakabauta & Sokalou Na iVolatabu Saumi na Taro Vakaivolatabu\nCava e Kaya na iVolatabu me Baleta na Lewadodonu?\nE dau veivakaduiduitaki na Kalou? E vakalougatataka na Kalou eso na matatamata qai cudruva eso tale?\nNa Cava na Torah?


Cava Eda Vulica Vua na “Kai Samaria Dauloloma”?\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Azerbaijani Basque Batak (Toba) Bislama Bulgarian Catalan Cebuano Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Croatian Czech Danish Dutch English Estonian Finnish French Galician Georgian German Greek Hebrew Hiligaynon Hungarian Iban Iloko Indonesian Italian Italian Sign Language Japanese Javanese Kinyarwanda Kirundi Korean Lithuanian Malay Myanmar Norwegian Oromo Pangasinan Persian Polish Portuguese (Brazil) Portuguese (Portugal) Quichua (Imbabura) Romanian Russian Samoan Serbian (Cyrillic) Serbian (Roman) Shona Sinhala Slovak Slovenian Spanish Spanish Sign Language Sranantongo Swahili Swedish Tagalog Thai Turkish Ukrainian Umbundu Valencian Vietnamese vakaViti\nNa matavosa “Kai Samaria Dauloloma” e vakaibalebaletaki vua e dua e tu vakarau ni vukei ira na vinakata na veivuke. Na vosa qori e kau mai ena dua na italanoa se vosa vakatautauvata e tukuna o Jisu. E vakavulici keda meda tu vakarau ni vukei ira eso tale se mani vanua cava era cavutu mai kina, se isususu.\nCava na vosa vakatautauvata ni “Kai Samaria Dauloloma”?\nCava e tukuna kina o Jisu na vosa vakatautauvata qori?\nCava eda vulica kina?\nA yaco dina na italanoa ni “Kai Samaria Dauloloma”?\nQo e dua na ivakamacala lekaleka me baleta na italanoa qori: E biuti Jerusalemi e dua na tagane e Jiu me gole i Jeriko. E qai sotavi ira na daubutako era mokulaki koya qai voleka sara ga ni mate.\nE gole sara mai e dua na Jiu e bete, qai tarava mai e dua na iliuliu ni lotu Jiu. Ia ni rau raici koya, rau vakatikitiki rau gole sara. Dina ni rau Jiu, ia rau sega ni via vukei koya na wekadrau sa mavoa tu.\nMani gole sara mai e dua na kai Samaria, e sega ni Jiu. (Luke 10:33; 17:16-18) E tubu sara ga nona loloma ni raica ni sa mavoa tu na tagane qo. E vakasavasavataka nona mavoa, vadretitaka qai kauti koya sara ina dua na bure ni vulagi me lai qaravi kina. Na siga tarava e saumi koya sara na itaukei ni bure ni vulagi me qaravi koya. E tu vakarau tale ga me solia eso tale na ilavo me qaravi kina na tagane qo.—Luke 10:30-35.\nA vosa tiko o Jisu vua e dua na turaga e nanuma nira kainona ga o ira na wekana, se o ira era lotu vata. E vakavulici koya gona o Jisu ena dua na lesoni bibi, ya me kua ni qiqo nona rai. Ia me okati ira eso tale mera kainona, sega ni o ira ga na Jiu. (Luke 10:36, 37) E volai ena iVolatabu na italanoa qo me yaga vei ira kece na via vakamarautaka na Kalou.—2 Timoci 3:16, 17.\nEna vakaraitaka e dua na loloma ena ka vinaka e cakava vei ira eso tale. Ena tu vakarau me vukea e dua e sotava na leqa, se mani vanua cava e cavutu mai kina, isususu se matatamata e lewena. Ena cakava vei ira eso tale na ka ga e vinakata me caka vua.—Maciu 7:12.\nEra vakaitikotiko ena vualiku kei Jutia. Era kawa mai vei ira na Jiu, ra qai vakawati kei ira eso tale na matatamata.\nEra tauyavutaka ga e dua nodra isoqosoqo lotu ena imatai ni senitiuri G.V. Era vakabauta ga na imatai ni lima na ivola ena iVolatabu vakaIperiu, sega ni iVolatabu kece.\nLevu na Jiu era bula ena gauna i Jisu era cati ira na kai Samaria, ra qai sega ni via veimaliwai kei ira. (Joni 4:9) Eso na Jiu era vakayagataka na vosa “kai Samaria” mera veivakacudrui kina.—Joni 8:48.\nA yaco dina na italanoa ni “Kai Samaria Dauloloma?\nE sega ni tukuni ena iVolatabu ni yaco dina se sega na italanoa qori. Ia e dau vakayagataka qori o Jisu me vakavulica eso na itovo se yaca ni vanua era kila e levu. Me rawa ni vakamatatataka vei ira na lesoni e via vakabibitaka.\nE donu vinaka na vanua e cavuti ena italanoa qo, kei na ka e tukuni kina. Kena ivakaraitaki:\nNa gaunisala mai Jerusalemi i Jeriko e rauta ni 12 na maile na kena balavu, qai sirova sobu e dua na baba e sivia e veimama na maile. E donu gona ni tukuni ena iVolatabu ni o ira na biubiu mai Jerusalemi era gole sobu i Jeriko.—Luke 10:30.\nO ira na Bete kei na Livai era tiko e Jeriko era dau muria wasoma na gaunisala qori mera gole i Jerusalemi.\nDau lala tu na gaunisala qori ra qai vuni tu kina na daubutako, era dau waraki ira na gole duadua tu mera butakoci ira.\nLomana na Kainomu\nO na vakatotomuri koya vakacava na kai Samaria mo lomana na kainomu?\niMeli iMeli Cava Eda Vulica Vua na “Kai Samaria Dauloloma”?\nijwbq wase 190


“Oqo na Luvequ”—Sakitaki Jisu o Tamana\nWILIKA ENA VOSA Acholi Afrikaans Albanian American Sign Language Amharic Arabic Armenian Azerbaijani Azerbaijani (Cyrillic) Bashkir Bicol Brazilian Sign Language Bulgarian Cambodian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Faroese Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hindi Hungarian Iloko Indonesian Italian Italian Sign Language Japanese Kannada Kikuyu Kiluba Kinyarwanda Kirghiz Korean Krio Kwanyama Latvian Lhukonzo Lithuanian Luganda Macedonian Malagasy Maya Mexican Sign Language Myanmar Nepali Norwegian Oromo Ossetian Pangasinan Papiamento (Curaçao) Peruvian Sign Language Polish Portuguese (Brazil) Portuguese (Portugal) Quechua (Ayacucho) Quechua (Bolivia) Quechua (Cuzco) Romanian Runyankore Russian Russian Sign Language Samoan Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Solomon Islands Pidgin Spanish Sranantongo Swahili Swati Swedish Tagalog Tajiki Tatar Thai Tigrinya Tiv Tongan Tsonga Turkish Turkmen Tuvaluan Tzotzil Ukrainian Umbundu Urdu Uzbek Vietnamese Xhosa Yoruba Zulu vakaViti\n“Oqo na Luvequ”\nNIRA cakava na veika vinaka na gone, era marau o ira na susugi ira. Nira cakava na veika vinaka na luvena tagane se luvena yalewa, e marau o tama ni tukuna: “Oqo na luvequ.”\nA dau cakava ga o Jisu na veika e vinakata o Tamana. A marautaki koya o Tamana. O se nanuma tiko na ka e cakava na Tama i Jisu ena siga eratou tu vata kina o Jisu kei na tolu na nona imuri?— Io, e vosa mai lomalagi na Kalou vei iratou: “Oqo na Luvequ daulomani, au sa dau vinakati koya vakalevu.”—Maciu 17:5, VV.\nA marautaka tale ga o Jisu na nona cakava na veika e vinakata o Tamana. O kila na vuna? Baleta ni lomani Tamana dina. Ke dua e cakava na ka baleta ni dodonu ga me cakava, e rawa ni tarabi vua na cakacaka oya. Ena rawarawa cake vua ke cakava ena marau. O kila na ibalebale ni cakava na ka ena marau?— E kena ibalebale mo vinakata sara ga mo cakava na ka oya.\nNi bera mada ga ni lako mai i vuravura o Jisu, e dau marautaka me cakava na ka kece e vinakata o Tamana me cakava. Oqo e baleta ni lomani Tamana, na Kalou o Jiova. E totoka dina na vanua erau tiko kina o Jisu kei Tamana mai lomalagi. Ia a vinakata na Kalou me cakava o Jisu e dua na cakacaka bibi. E vinakati kina me biuti lomalagi o Jisu. A gadrevi me mai sucu me vaka na gone dramidrami e vuravura. E marau o Jisu me cakava na veika oya baleta ni vinakata o Jiova me cakava.\nNa cava e tukuna vei Meri na agilosi o Keperieli?\nA vinakati me dua na tina i Jisu me qai rawa kina ni sucu e vuravura. O kila se o cei na tina i Jisu?— E yacana o Meri. E tala mai o Jiova na nona agilosi o Keperieli me mai vosa vei Meri. Tukuna o Keperieli vei Meri ni na dua na luvena tagane. Ena yaca ni gone oqo o Jisu. O cei ena tama ni gone oqo?— E kaya na agilosi ni Tama ni gone oqo na Kalou o Jiova. Oya na vuna ena vakatokai kina o Jisu me Luve ni Kalou.\nE ciqoma vakacava o Meri na itukutuku oya?— E kaya beka, “Au sega ni vinakata meu tina i Jisu”? Sega, e tu vakarau o Meri me cakava na ka e vinakata na Kalou. Ia, e rawa vakacava me mai sucu me vaka na gone e vuravura na Luve ni Kalou mai lomalagi? E duidui vakacava na sucu nei Jisu mai na nodra sucu na gone kece? O kila?—\nNa Kalou a buli rau na noda itubutubu taumada o Atama kei Ivi me rawa ni rau dau tiko vata. Oti oya sa na qai tubu tiko na gone ena kete i tinana. E levu era kaya ni oqo e cakacaka veivakurabuitaki! Au kila ni o vakadinata tale ga oya.\nIa e qai cakava na Kalou e dua na ka e kurabuitaki vakalevu sara. E tokia na bula i Luvena mai lomalagi qai biuta ina kete i Meri. A se sega ni cakava na ka oya na Kalou ena gauna e liu, e sega tale ga ni qai cakava tale. Ni yaco na ka veivakurabuitaki oya, sa tekivu tubu sara o Jisu ena kete i Meri me vaka ga na nodra tubu na gone kece ena kete i tinadra. Oti oya, rau sa qai vakawati o Meri kei Josefa.\nRau tiko mai na korolevu o Peceliema o Meri kei Josefa ena gauna e sucu kina o Jisu. E oso sara tu ga na koro. Sega mada ga na vanua me rau vakaicili kina o Meri kei Josefa, rau sa mani tiko ga ena vanua e dau maroroi kina na manumanu. Mani vakasucu e kea o Meri, qai vakotori o Jisu ena ikanakana ni manumanu, me vaka o raica e ke. Na ikanakana oqo e dau tawa kina na kedra na bulumakau kei na so tale na manumanu.\nNa cava a vakotori kina ena ikanakana ni manumanu o Jisu?\nE yaco e vica na ka lelevu ena bogi e sucu kina o Jisu. E rairai e dua na agilosi vei iratou e so na ivakatawanisipi volekati Jerusalemi. E tukuna vei iratou ni o Jisu e tamata rogo. E kaya na agilosi: ‘Raica! Au tukuna vei kemudou e dua na itukutuku vinaka ena vakamarautaki ira na tamata. E sucu nikua e dua ena vakabulai ira na tamata.’—Luke 2:10, 11.\nNa itukutuku vinaka cava e tukuna e dua na agilosi oqo vei iratou na ivakatawanisipi?\nE tukuna na agilosi vei iratou na ivakatawanisipi ni ratou na kunei Jisu e Peceliema, ni davo no ena ikanakana ni manumanu. Vakasauri nodra tomani koya na agilosi oya e so tale na agilosi mai lomalagi mera vakavinavinakataka na Kalou. ‘Me vakarokorokotaki na Kalou,’ era lagata na agilosi, “sa veivinakati rawa ko ira e vuravura.”—Luke 2:12-14.\nNira sa gole na agilosi, eratou lako sara na ivakatawanisipi i Peceliema ratou qai kunei Jisu. Eratou tukuna sara vei Josefa kei Meri na veika vinaka eratou rogoca. O rawa ni vakasamataka na marau nei Meri ni a vakadonuya me tina i Jisu?\nNi oti e dua na gauna, rau qai kauti Jisu ina korolevu o Nasareci o Josefa kei Meri. Oya na vanua e tubucake kina o Jisu. Ni sa uabula, sa qai tekivu vakayacora na nona cakacaka vakaitamera ni veivakavulici. Oqo e dua na iwase ni cakacaka a vinakata na Kalou o Jiova me mai cakava o Luvena e vuravura. E marau ni vakayacora na cakacaka oqo o Jisu baleta ni lomani Tamana vakalomalagi vakalevu.\nNi bera ni tekivu cakava o Jisu na cakacaka ni Qasenivuli Levu, a papitaisotaki koya mada o Joni na Dauveipapitaisotaki ena uciwai na Joritani. E yaco kina e dua na ka veivakurabuitaki! Ni lamata mai na wai o Jisu, e kaya o Jiova ni vosa mai lomalagi: “Oqo na noqu Gone ni Toko, au sa dau vinakata vakalevu.” (Maciu 3:17, VV) O sega li ni marau ni rau tukuna vei iko na nomu itubutubu ni rau lomani iko?— E marau tale ga o Jisu.\nE dau cakava ga o Jisu na veika dodonu. E sega ni via vakatauvatani koya kei na dua erau sega ni tautauvata. E sega ni tukuna vei ira na tamata ni Kalou o koya. Sa tukuna oti na agilosi o Keperieli vei Meri ni na vakatokai o Jisu me Luve ni Kalou. O Jisu sara mada ga e tukuna ni o koya e Luve ni Kalou. E sega tale ga ni tukuna ni levu cake na ka e kila mai vei Tamana. E kaya ga: “Sa uasivi cake vei au ko Tamaqu.”—Joni 14:28.\nNi tiko mada ga mai lomalagi, e cakava kece na cakacaka e solia vua na tamana me cakava. E sega ni tukuna ni na cakava ia e qai lai cakava tale e dua na ka. E lomani Tamana dina. Oya na vuna e dau rogoci Tamana kina. Ni lako gona mai i vuravura, e cakava sara ga na ka e tukuna o Tamana me mai cakava. E sega ni vakayagataka na nona gauna ena duatani na ka. Sa rauta me marautaki Luvena o Jiova!\nEda via vakamarautaki Jiova tale ga, se vakaevei?— E dodonu gona meda vakaraitaka nida via vakarorogo dina vua na Kalou, me vakataki Jisu. E vosa vei keda na Kalou ena iVolatabu. E sega ni dodonu meda kaya nida rogoca tiko na Kalou ia da qai vakabauta se cakava na veika e veicalati kei na iVolatabu, se vakaevei?— Nanuma, eda na marau ena noda vakamarautaki Jiova kevaka ga eda lomani koya.\nWilika na veitikinivolatabu oqo e vakaraitaka na ka e dodonu meda kila se vakabauta me baleti Jisu: Maciu 7:21-23; Joni 4:25, 26; kei na 1 Timoci 2:5, 6.\niMeli iMeli “Oqo na Luvequ”\nNa Gonedramidrami o Jisu


Cakacaka 12 | iVolatabu ena Internet | Vakadewa ni Vuravura Vou\nNodra Cakacaka na Yapositolo 12:1-25\nVakamatei o Jemesa, vesu o Pita (1-5)\nSere vakacakamana o Pita (6-19)\nMokuti Eroti na agilosi (20-25)\n12 Rauta na gauna ya sa tekivu vakacacani ira kina eso na lewe ni ivavakoso o Eroti* na tui.+ 2 A vakamatei Jemesa na tuakai Joni+ ena iseleiwau.+ 3 Ni raica nira taleitaka ya na Jiu, sa qai vesuki Pita tale ga. (Qo e donuya tiko na gauna ni kana Madrai* Sega ni Vakaleveni.)+ 4 E vesuki koya, balati koya sara i valeniveivesu,+ qai solia mera yadravi koya e va na matayadra, e dua na matayadra e lewena e va na sotia, qai nona inaki me kauti koya* e matadra na lewenivanua ni oti na Lakosivia. 5 E mani tiko ga o Pita e valeniveivesu, ia dua na ka nodra masulaki koya vua na Kalou na lewe ni ivavakoso.+ 6 Ni sa vakarau kauti koya mai o Eroti, e moce toka ena bogi ya o Pita ni vesu tu ena rua na sinucodo, ena kedrau maliwa e rua na sotia, e yadrava tale ga na katuba ni valeniveivesu na yadra. 7 Raica! E duri tu e kea na agilosi i Jiova,*+ qai cilava na rumu ni valeniveivesu e dua na rarama. E tavia na taba i Pita na agilosi me vakayadrati koya qai kaya vua: “Duri, totolo!” E qai lutu laivi mai ligana na sinucodo.+ 8 E kaya vua na agilosi: “Vakaisulu, dara nomu ivava.” Mani vakayacora o Pita. Oti e qai kaya vua: “Dara nomu isulu e sau, qai muri au tiko mai.” 9 E curu i tuba, mai muria yani na agilosi, ia e sega ni kila ni sa dina sara tiko ga na ka e yaco. A nanuma ga ni raivotu tiko. 10 Erau lako sivita na imatai ni valeniyadra, na kena ikarua, rau yacova sara na matamata kaukamea e gole ina korolevu, e tadola mai vakataki koya na matamata qo. Erau curu i tuba, rau muria sobu sara e dua na sala, vakasauri ga nona biuti koya na agilosi. 11 Ni sa vakilai koya tale o Pita, e kaya: “Au sa qai kila ni tala mai o Jiova* na nona agilosi me vakabulai au mai na liga i Eroti, kei na ka tale ga era namaka tu na Jiu me yaco.”+ 12 Ni sa matata vua na ka e yaco, e lako sara ina vale nei Meri na tinai Joni, e yacana tale ga o Marika.+ Era soqoni tiko kina eso mera masu. 13 Ni tukituki yani ena katuba ni matamata, e gole sara mai e dua na yalewa dauveiqaravi na yacana o Rota me mai rai. 14 Ni kila na domo i Pita, dua na ka na nona marau, sega mada ga ni dolava na matamata, e cici tale i loma me lai kaya ni sa tu ena matamata o Pita. 15 Era kaya vua: “O sa lialia sara ga.” Ia e dei tiko ena nona kaya ni dina na nona itukutuku. Era qai kaya: “Qori na nona agilosi.” 16 Ia e tukituki tiko ga o Pita. Nira dolava yani na katuba, dua na ka nodra kurabui nira raici koya. 17 E vakatabataba vei ira mera vagagalu qai vakamacalataka vakamatailalai vei ira na nona sereki koya mai valeniveivesu o Jiova.* E kaya: “Ni qai lai vakasavuya na itukutuku qo vei Jemesa+ kei ira na vo ni veitacini.” E gole sara yani o koya ina dua tale na vanua. 18 Ni sa siga na vanua, dua na ka nodra veilecayaki na sotia nira sega ni kila se lako i vei o Pita. 19 E vaqarai koya matua o Eroti, ni sega ni kunei koya, e qai vaqaqai ira na yadra, e vakarota tale ga mera kau yani mera totogitaki.+ Oti sa qai lako sobu mai Jutia i Sisaria me lai tiko kina vakalekaleka. 20 E cudruvi ira vakalevu na kai Taia kei ira na kai Saitoni o Eroti. Era mani lomavata na lewenivanua qo mera lako* vua, nira sa rawai Pilasito oti, o koya e dau qarava na nona vuvale na tui. Mera kerea mera veiyaloni kei koya me vaka ni dau kau tiko yani na kedra kakana ena nona vanua na tui. 21 Ena dua na siga nira soqoni vata yani na lewenivanua, e tokara sara o Eroti na nona isulu vakatui, dabe ena idabedabe ni veilewai, sa qai vosa vei ira. 22 Era mani kailavaka na lewenivanua era soqoni yani: “E domo ni kalou, e sega ni domo ni tamata!” 23 Ena gauna vata ya e mokuti koya kina na agilosi i Jiova,* ni sega ni vakalagilagia na Kalou. Era kania na yagona na baca mani mate. 24 Ia e tubu qai tete tiko ga na vosa i Jiova.*+ 25 Ni rau sa vakaotia vinaka o Panapasa+ kei Saula na nodrau itavi me rau kauta i Jerusalemi na ka ni veivuke,+ erau sa qai lesu. Erau kauti Joni,+ e yacana tale ga o Marika.\n^ Oya o Eroti Akaripa I.\n^ Se “kauti koya me lai lewai.”\n^ Kir., “era tu e yasana.”


The Fiji Times » Yalomatua kei na rere\nYalomatua kei na rere\n31 July, 2017, 10:28 am\nUpdate: 10:28AM ENA veitalanoa me baleta na vakailavotaki ni kawa iTaukei, au gadreva me�u lesuva tale e dua na tikina au sa dau vakabibitaka vakawasoma, oya meda yalomatua. Ia, au na vakuria ka�u semata talega kina kei na vosa oqo, na yalo ni rere e dodonu me tiko vei keda ena veika me baleta na noda i yaubula.\nEna daumaka me�u wasea e dua na kena au doka vakalevu oya e na nona rere me vakadonuya na veivoli ena nona qele vua e dua na wekaqu. E tiko vua kei tamana lailai na vakatulewa baleta e dua na tikiniqele vinaka sara, e tiko e baravi, ena kedra maliwa na veivakatorocaketaki lelevu. Era sa lewe vuqa sara era gadreva na tiki ni qele oqo ka yalataki vua na i lavo, ka yaco sara me ciqoma nona vakatutu e dua na daunibisinisi.\nIa ni se bera ni vakadonuya vakaivola, e a qai masu na turaga oqo, ka kerea na veivuke va-Kalou. Ni sa oti oqo sa qai kacivi ira kece na nona matavuvale, ka ra veitalanoataka vakatitobu na veivoli sa vakayacori oqo. E a qai kunea o koya ni sa na volitaka tiko e dua na qele ka sa na cawadru vakadua mai vei iratou.\nSa dua na ka na noqu marautaka na turaga oqo ni sa mai kere vakasala kivei au. Au sa vakasalataki koya me vakadeitaka vakabisinisi, se na cava mada na kena i dole dodonu na nodratou qele ena gauna sara ga oqo; ka dau vakatokai me �survey to determine market valuation�. Ni sa kilai oqo ena qai rawa kina na veiwekani vakabisinisi, ka tuvani e dua na kena i tuvatuva me kakua ni cawadru tani mai kina e ligadratou na nodratou qele oqo.\nMeda vaka kece oqo o keda, oya, meda rere, ka kerea na veivuke va-Kalou, ena qai soli kivei keda na yalomatua. Me kakua na yalowai, ka dau vodo vata kei na qaciqacia, ka kaya ni sa i au ga. Na qele oqori e nona na kawa ka vuqa na kena vei tuvatuva me rawa ni vakayagataki kina ena veivakatorocaketaki, ka tiko dei vei keda na kena taukeni.\nE vakarautaka tiko na matanitu e $10 na milioni ena veiyabaki me vukei keda ena vakatorocaketaki ni qele, ka sa veivuke tiko, ia, au sa vakaraitaka e loma ni Palimedi ni votavota oqo e lailai sara. Me vaka na veitavulaki vaka-Palimedi, au okata oqo me �peanuts�, ni�u vakabauta me levu cake sara, ka�u a vakaraitaka ni dodonu me $150 milioni ena veiyabaki. Na i lavo au lavaka oqo era tokona o ira na dau ni lavo kevaka e gadreva na kawa iTaukei me vakaiyautaki talega ena veivakatorocaketaki sa yaco tu oqo ena noda vanua. Eda raica na vakatubu bisinisi, kei na buli yau, ka caramaki na noda qele kei na veidogo, ia, eda na sega sara ni kunea na kena yaga kevaka eda sega ni sema kina vata kei ira na daunibisinisi.\nOqo e dodonu kina me tiko vei keda na i lavo qaqa meda cakacaka kina. Eda vakananuma na tekivutaki ni Fijian Holdings Ltd, ka sa tu vua e daidai e drau vakadrau na milioni, ka yavutaki mai ena veivakailavotaki e $20 na milioni ka ra vakadonuya na noda veiliutaki ena gauna koya.\nMe�u tinia ga ka vakabibitaka meda yalomatua, ka tiko na yalo ni rere, ka vakadikeva vakavinaka na veika kece e baleta na noda i yau bula.


Na Cava na Nanuma i Karisito Baleti Au? - Mai vei Elder Neil L. Andersen\nEpereli 2012 | Na Cava na Nanuma i Karisito Baleti Au?\nNa Cava na Nanuma i Karisito Baleti Au?\nNi gauna ko ni na lomani Koya kina, vakararavi Vua, vakadinati Koya, ka muri Koya, ko ni na vakila na Nona loloma kei na veivakadonui.\nE dua na dauvolaitukutuku ni dua na mekasini rogo mai Brazil a vakadikeva tiko na Lotu me vakarautaka kina e dua na itukutuku mata ni davui.1 A vakadeuca na noda ivakavuvuli ka laki sikova sara na koronivuli ni kaulotu vata kei na veivale ni veivukei raraba ni tamata. A veivosaki kei ira na veitokani ena Lotu kei ira talega era sega ni veitokani kina. Ena neirau veivakatarogi, e vaka me veilecayaki vakaidina o dauvolaitukutuku oqo ena nona taroga, “Me rawa vakacava ni dua e kaya ni dou sega ni Lotu Vakarisito?” Au kila ni tukuna tiko o koya na Lotu, ia e vaka meu sa moica na taro me sa baleti au ga, kau a tarogi au lo kina, “Au vakaraitaka tiko beka ena noqu bula niu lomana ka dina tiko vua na iVakabula?”\nA tarogi ira kina na Farisi o Jisu, “A cava dou lewa ena vuku i Karisito?”2 Ena iotioti ni lewa, na noda cakacaka yadudua vakatisaipeli ena sega ni laki lewai mai vei ira na itokani se meca. Ia, a kaya kina o Paula, “Ni da na tu kecega e na mata ni itikotiko ni veilewai ni Kalou.”3 Ia ena siga o ya na taro ena tarogi vei keda yadua ena vaka oqo, “Na cava na nanuma i Karisito baleti au?”\nIa ena Nona loloma vei ira na kawatamata kecega, ena yalo ni veivunauci sa vakatokai ira kina o Jisu, eso era tiko volivoliti Koya mera dauveivakaisini,4 lialia,5 kei ira sa dau kitaka na ivalavala ca.6 Ena yalo ni duavata sa vakatokai ira kina eso o Jisu mera gone ni matanitu7 ka rarama kei vuravura.8 Ea yalo sega ni veivakadonui a vakatokai ira kina eso me ra tamata mataboko9 ka sega ni vua.10 E vakacaucautaki ira eso mera yalosavasava11 ka viakania ka viagunuva na ivalavala dodonu.12 A tagicaki ira eso e sega na nodra vakabauta13 kei ira sa vakavuravura,14 ia kivei ira eso sa dokai ira ni ra sa tamata digitaki,15 tisaipeli,16 itokani.17 Eda sa qai dui taroga, “Na cava na nanuma i Karisito baleti au?”\nE vakatoka kina o Peresitedi Thomas S. Monson na noda gauna oqo me gauna ni gole tani “[mai na veika vakayalo … [vata kei ] na cagi ni veisau [e viko] wavokiti keda vata kei na ivakarau ni bula ni tamata sa [yaco tikoga] me takali tani tiko e matada.”18 Sa yaco tiko oqo na kena sa tubu tikoga na tawavakabauti kei na vakanadakui ni Karisito kei na Nona ivakavuvuli.\nEna ituvaki yavavala vakaoqo, eda sa rekitaka tiko ni da sa tisaipeli i Jisu Karisito. Eda sa raica tiko na liga ni Turaga ni tiko volivoliti keda tu. Sa tuvanaki vakavinaka tu e matada na keda icavacava. “Ia sai koya oqo na bula tawamudu,” a masu o Jisu, “me ra kilai kemuni na Kalou dina duadua ga, kei Jisu Karisito ko koya ko ni a tala mai.”19 Na bula vakatisaipeli ena gauna oqo ni kemu icavacava ena yaco me idole dokai ki na veigauna tawamudu.\nNa itukutuku eda sa mai rogoca ena koniferedi oqo sa noda ivakatakilakila veidusimaki mai vua na Turaga ena noda ilakolako ni bula vakatisaipeli. Ni da sa mai vakarorogo tiko ena rua na siga oqo, ka masuta tiko na veidusimaki vakayalo, kei na noda vulica ka masulaka na veitukutuku oqo ena veisiga ni mataka, ena vakalougatataki keda na Turaga ena veidusimaki kivei keda yadudua ena isolisoli ni Yalo Tabu. Na veiyalo vakaoqo ena muataki keda sara yani vakavoleka vua na Kalou, veivutuni, talairawarawa, vakabauta, kei na veivakabauti. Ena sauma mai na iVakabula na noda cakacaka ena vakabauta. “Kevaka sa lomani au e dua na tagane [se yalewa], ena talairawarawa ki na noqu vosa: ena qai lomani koya ko Tamaqu, ia keirau na lako mai kivei koya, ka tiko ga vua.”20\nNa kaci nei Jisu “Mo lako mai, mo muri au”21 e sega walega ni baleti ira sa vakarau tu mera laki veisisivi ena Olympics vakayalo. Na kena dina, na bula vakatisaipeli e sega mada ga ni ka ni veisisivi, ia e dua na veisureti ki na tamata kecega. Na noda ilakolako ni bula vakatisaipeli e sega ni cawi wavoki ena rara ni veitau, ka sega talega ni rawa ni vakatauvatani sara ki na dua na cici balavu. Na ka dina oqo e dua na ilakolako ni tawa vanua ni bula taucoko ki na dua na vuravura vakasilesitieli.\nNa nona veisureti sa veikacivi tiko ki na ilesilesi ena veisiga. E kaya o Jisu: “Kevaka dou sa lomani au, dou talairawarawa ki na noqu vunau.”22 “Kevaka e dua sa via muri au, me kakua ni muria na lomana, ia me colata ga na nona kauveilatai, ka muri au.”23 Eda na sega beka ni vinaka tu ga ena veisiga yadudua, ia kevaka meda tovolea tikoga yani, sa vakataucokotaki tu ena veisureti i Jisu na veivakayaloqaqataki kei na inuinui: “Dou lako mai vei au, koi kemudou vakayadua ga sa oca ka colata nai colacola bibi, ia kau na vakacegui kemudou.”24\nEna veivanua cava ga ko lako voli kina ena nomu bula vakatisaipeli, ko sa mua tiko ena salatu dodonu, na salatu ki na bula tawamudu. Sa rawa meda veilaveti ka veivaqaqacotaki vakaikeda ena veisiga cecere ka bibi sa tu mai liu. Se cava ga na veika dredre ena tadravi keda mai, na noda malumalumu, se na veika tawa rawai e volivoliti keda, meda sa vakabauta ga na Luve ni Kalou, ni a kaya, “Sa rawarawa na ka kecega vua sa vakabauta.”25\nMeu wasea mada e rua na ivakaraitaki ni cakacaka ni bula vakatisaipeli. Na kena imatai mai na bula nei Peresitedi Thomas S. Monson, ni a vakaraitaki kina na kaukauwa ni loma vinaka rawarawa kei na ivakavuvuli i Jisu, “Ia ko koya sa uasivi cake vei kemudou me nomudou tamata ko koya.”26\nVoleka ni 20 na yabaki sa oti, a vosa kina o Peresitedi Monson ena koniferedi raraba me baleta e dua na goneyalewa yabaki 12 e tauvi kenisa. A tukuna kina na nona yaloqaqa o goneyalewa kei na nodra loma vinaka na nona itokani mera kauti koya cake ki na Ulunivanua o Timpanogos ena lomai Utah.\nEna vica na yabaki sa oti au a sotavi Jami Palmer Brinton ka rogoca mai vua e dua tale na italanoa e duidui toka na kena irairai—na irairai ni veika a cakava vua o Peresitedi Monson.\nA sotavi Peresitedi Monson o Jami ena Maji ni 1993, ni oti toka e dua na siga a tukuni vua ni dua na vuce e toka dela ni duruna imatau sa vuki totolo me sa kenisa ni sui. Ena veivuke nei tamana, a vakayacora o Peresitedi Monson na veivakalougatataki ni matabete, ka yalataka, “Ni na tiko ena yasamu imatau o Jisu kei na yasamu imawi me laveti iko cake.”\n“Niu sa biuta na nona valenivolavola ena siga o ya,” a kaya o Jami, “Au a sereka e dua na baluni a vesu toka ena noqu wilijea ka solia vua. ‘O ni Totoka Duadua!’ a volai toka ena matanivola ramase.”\nNi vakayacori tiko vua na veiqaravi ni kemocerapi kei na veisele me vakabulai na yavana, a sega ni guilecavi koya o Peresitedi Monson. E kaya kina o Jami, “A vakaraitaka o Peresitedi Monson na ibalebale ni bula dina vakatisaipeli i Karisito. A laveti au cake o [koya] mai na rarawa ki na inuinui e cecere ka veivauci.” Ni oti e tolu na yabaki mai na imatai ni nodrau sota, a laki sotavi Peresitedi Monson tale o Jami, ena nona valenivolavola. Ni oti na nodrau veivosaki, a vakayacora o koya e dua na ka ena sega vakadua ni guilecava o Jami. Me vaka ga na nona dauveinanumi o Peresitedi Monson, a vakurabuitaki Jami ena nona solia lesu vua na baluni vata ga a solia vua ena tolu na yabaki sa oti. “O totoka duadua o iko!” a volai toka ena baluni. A maroroya toka ga o koya, ni kila ni na lesu tale yani o Jami ki na nona valenivolavola ni sa na vakabulai mai na kenisa. Ni oti e tinikava na yabaki mai na imatai ni gauna rau sota kina kei Jami, a vakayacora o Peresitedi Monson na nodrau vakamau o Jami Palmer kei Jason Brinton ena Valetabu e Salt Lake.27\nEda rawa ni vuli vakalevu sara mai na bula vakatisaipeli nei Peresitedi Monson. E dau vakananuma wasoma vei ira na Vakaitutu Raraba mera dau nanuma tiko na taro rawarawa oqo: “Na cava beka ena cakava o Jisu?”\nA kaya o Jisu vei koya na turaga ni valenilotu, “Kakua ni yalolailai, vakadinata ga.”28 Na bula vakatisaipeli sai koya na vakadinati Koya tiko ena veigauna ni tiko vakacegu kei na vakadinati Koya tiko ena veigauna dredre, ena gauna ni noda rarawa kei na rere e vakamaravutaki duadua ga ni da sa vakadeitaka ni sa lomani keda o Koya ka sa dau cakava o Koya na veika sa yalataka.\nE dua na gauna sa oti au a sotava kina e dua na matavuvale ka ivakaraitaki totoka ni ivakarau meda vakadinati Koya. Rau a tukuna vei au o Olgan kei Soline Saintelus mai Port-au-Prince, Haiti, na nodrau italanoa.\nEna ika 12 ni Janueri, 2010, a cakacaka tiko o Olgan ka a tiko o Soline e valenilotu ena gauna a cakuvu kina e dua na uneune levu e Haiti. Ena gauna oqo ratou a tiko na luvedrau e tolu, Gancci, yabaki lima, Angie, yabaki tolu, kei Gansly, yabaki dua, e nodratou itikotiko vale saumi kei na dua na itokani.\nE vakaitamera na vakacacani ni vanua kecega. O ni na nanuma tiko, ni ra a mate kina e tini ka udolu na tamata ena Janueri o ya mai Haiti. Rau a qai cici yani ena nodrau igu taucoko o Olgan kei Soline ki na nodrau vale saumi vei iratou na luvedrau. Sa kasura vakadua na vale saumi tabatolu e ratou tiko kina na matavuvale Saintelus.\nRatou a sega ni dro rawa na gone. Sa sega ni vakayacori rawa na veivueti ki na dua na valelevu sa kasura tu vakadua.\nRau a kaulotu tudei talega o Olgan kei Soline Saintelus ka rau a vakamau ena valetabu. E rau vakadinata na iVakabula kei na Nona yalayala vei rau. Ia sa mai kavoro na utodrau. Rau sa tagi lagalaga.\nA kaya vei au o Olgan ena nona gauna butobuto duadua sa tekivu me masu. “Tamaqu Vakalomalagi ke vakakina na lomamuni, ke dua wale mada ga na luvequ se bula tiko, ni yalo vinaka, ni yalo vinaka vukei keitou.” A lako wavokita vakavica vata na valelevu oqo, ka masu me vakauqeti vakayalo. Era saga o ira na vakaitikotiko e kea mera vakacegui koya ka vukei koya me ciqoma ga ni ra sa mai vakaleqai na luvena. E tomana tikoga o Olgan me lako wavokita tiko na icaca ni valelevu sa kasura ena vakanuinui tiko, kei na masu. A qai yaco vakasauri e dua na ka veivakurabuitaki. A rogoca o Olgan ni vaka me voqa vakayawa mai na tagi ni dua na gonelailai. Oqo na tagi nei luvena.\nEra a kekeli vakaukauwa ena icaca ni vale me vica vata na auwa o ira na vakaitikotiko e kea, ka ra solibula kina. Ena butobuto ni bogi, ni rogo tiko na vadugu kaukauwa ni ituki kei na jisili, era a rogoca na dauveivueti e dua tale na voqa. Era a muduka na nodra kelikeli ka vakarorogo. Era a sega ni vakabauta na veika era sa rogoca. A voqa ni dua na domo ni gone—ka lagasere tiko. A qai kaya e muri o Gancci yabaki lima ni kila ni na rogoci koya o tamana kevaka me na lagasere. Ena bibi dina ni vurumeme ni valevatu ka na rawa me vakavuna me laki musuki laivi kina na ligana, a lagata tiko o Gancci na nona sere taleitaki, “Au Luve ni Kalou.”29\nNi toso na gauna ena lomaloma ni buto, mate, kei na nuiqawaqawa baleti ira e vuqa tale na luvena tagane kei na luvena yalewa talei na Kalou e Haiti, a yaco e dua na cakamana vei iratou na matavuvale Saintelus. E ratou a vueti bula o Gancci, Angie, kei Gansly mai na ruku ni valelevu a yanaraki vakadua e ra.30\nNa cakamana ena sega ni dau yaco vakatotolo mai. Ena so na gauna eda vakataroga vakabibi se cava e sega ni yaco kina e ke ena gauna oqo na cakamana keitou a masulaka tiko vagumatua. Ia ni da vakararavi tikoga vua na iVakabula, ena yaco mai na caka mana sa yalataki tu. Ena bula oqo se ena kena e tarava, ena vakavinakataki na ka kecega. E kaya na iVakabula: “Me kakua ni rarawa na lomamudou, se rere.”31 “Dou na kunea e vuravura na rarawa: ia mo dou vakacegu; au sa vakamalumalumutaki vuravura.”32\nAu vakadinadinataka ni gauna ko ni na lomani Koya kina, vakararavi Vua, vakadinati Koya, ka muri Koya, ko ni na vakila na Nona loloma kei na veivakadonui. Ko ni na taroga, “Na cava na nanuma i Karisito baleti au?” ko na kila ni ko sa Nona tisaipeli; ko ni sa Nona itokani. Mai na Nona loloma veivueti ena vakayacora vei iko na veika ko sega ni cakava rawa vakai iko.\nEda sa waraka vagumatua tiko oqo na itinitini ni vosa ni noda parofita lomani. A tabaki o Peresitedi Thomas S. Monson me dua na iApositolo ni Turaga o Jisu Karisito ena gauna au se yabaki 12 tiko kina. Sa sivia oqo na 48 na yabaki na noda sa vakalougatataki meda rogoca tiko na nona vakadinadinataki Jisu Karisito. Au sa vakadinadinataka ni sai koya na iliuliu ni iApositolo ni iVakabula ena vuravura oqo.\nEna loloma levu kei na veidokai vei ira na vuqa na tisaipeli i Jisu Karisito era sega ni lewe ni Lotu oqo, ena yalo malumalumu eda sa vakaraitaka raraba kina ni ra sa tadu lesu mai na agilosi ki vuravura ena noda gauna oqo. Sa vakalesuimai na Lotu i Jisu Karisito, ena kaukauwa, cakacakatabu vakalotu, kei na veivakalougatataki mai lomalagi. Na iVola i Momani sa dua tale na ivakadinadina kei Jisu Karisito.\nAu vakadinadinataka ni o Jisu Karisito na iVakabula kei vuravura. A vakararawataki ena vuku ni noda ivalavala ca ka a tucake tale ena ikatolu ni siga. Sa tucake tale o Koya. Ena dua na siga mai muri, ena tekiduru na duru kecega ka vakatusa na yame kecega ni sai Koya na Karisito.33 Ena siga o ya, eda na sega ni kaya kina, “Era sa vakadonui au beka na tamata niu sa Vakarisito?” Ena gauna o ya, eda na raici Koya vagumatua ga, ka umanaki na yaloda ena taro, “Na cava na nanuma i Karisito baleti au?” E bula tiko o Koya. Sa noqu ivakadinadina oqo ena yaca i Jisu Karisito, emeni.\nNi da Mai Sogota na Koniferedi Oqo\nMai Vei Thomas S. Monson\nRaica na Andre Petry, “Entre a Fé e a Urna,” Veja, Nove. 2, 2011, 96.\nRaica na Maciu 6:2.\nRaica na Maciu 23:17.\nRaica na Maciu 7:23.\nRaica na Maciu 13:38.\nRaica na Maciu 5:14.\nRaica na Maciu 15:14.\nRaica na Maciu 13:22.\nRaica na Maciu 5:8.\nRaica na Maciu 5:6.\nRaica na Maciu 17:17.\nRaica na Joni 8:23.\nRaica na Joni 6:70.\nRaica na Joni 13:35.\nRaica na Joni 15:13.\nThomas S. Monson, “Stand in Holy Places,” Liaona, Nove. 2011, 83, 86.\nJami Brinton, ivola vei koya e vola, 27 ni Janu., 2012.\n“Au Luve ni Kalou,” Nodra iVolanisere na Lalai, 2–3.\nMai na dua na veitalanoa kei Olgan kei Soline Saintelus ena ika 10 ni Fepe., 2012; raica talega na Jennifer Samuels, “Boy Sings Primary Songs until Rescued in Haiti,” iTukutuku ni Lotu, 30 ni Janu., 2010.\nRaica na Roma 14:11.


Vakatekivu 1 FNVDC - Ena i vakatekivu, ena gauna a - Bible Search\n1Ena i vakatekivu, ena gauna a bulia kina na lomalagi kei na vuravura na Kalou; 2a se lala tu na vuravura ka sega ni dua na kena i tuvaki. E a butobuto tu na dela ni wai, ka sa yavavala yani na Yalo ni Kalou+ ena dela ni wai. 3Sa qai kaya na Kalou, “Me rarama mai”; a sa rarama mai.- 4Ia ni sa raica na rarama na Kalou ni sa vinaka, sa qai tawasea na rarama mai na butobuto. 5Sa vakatoka na rarama me “Siga” kei na butobuto me “Bogi.” Ia na yakavi kei na mataka sa kena i matai ni siga. 6A sa kaya na Kalou, “Me tu na maliwa lala me wasea na wai, ka dui biubiuti rau.” A sa yaco me vakakina. 7A sa bulia na maliwa lala na Kalou, a sa wasea kina na wai e cake mai na wai e ra; a sa yaco me vakakina.- 8A sa vakatoka na vu ni maliwa lala e cake na Kalou me “Lomalagi.” Ena yakavi kei na mataka sa kena i karua ni siga.\n© 2012 Bible Society of the South Pacific\nVakavakadewa Vou kei na iVola tale eso


Tower of Babel in Fijian\nNa Vale Vakaitaba Mai Pepeli\nNa vuravura taucoko sa dua ga na kenavosa ka sa dua talega na kena i vosavosa.\nSa qai yaco, ni ra sa lako tiko mai na tokalau,era sa kunea sara e dua na buca ena vanua o Sina,ka era sa tiko sara kina.\nEra sa veivosaki vakai ira ka vaka, "Me da sabuli vatutuva mada ka kuvuya vakavinaka." Sa tuvei ira na veika me buli kina na vatutuva oqo.\nEra sa tukuna sara, "Ni lako mai, meda taramada e dua na noda koro kei na dua na valevakaitaba, na delana me tiko mai lomalagi; mekilai kina na yacada, de, eda na qai vakasesei yaniena matai vuravura taucoko."\nSa lako sobu mai o Jiova me raica na koro keina vale vakaitaba, o koya era sa tara tiko natamata.\nSa tukuna o Jiova, "Era sa dua ga na tamata,ka sa dua ga na nodra vosa. Raica oqo na veikaera sa tekivu mera cakava, sa sega na veika e tikotale, me na tarova na veika era sa nakita.\n"Mai, Medatou lako sobu ka vakasesea nanodra vosa, me ra kakua ni veikilai vosavosakina."\nO Jiova sa vakacemuri ira tani mai kea ki naveiyasai vuravura kece, sa mai tu vakadua na taraicake ni koro.\nSa vakayacani na koro o ya me Pepeli, baleta,ni o Jiova sa vakasesea na nodra vosa kecega evuravura. Mai kea talega sa wasewasei ira yanikina ki vuravura taucoko.\nNew Fijian Translation Bible (2008)\nKo Pepeli na Vale Cecere\nA sa duavata ga na vosa e vuravura taucoko ka sa kilai vei ira taucoko.\nA sa yaco ni ra sa lako tani mai na tu-i-cake, era mani kunea e dua na buca mai na vanua ko Saina; ka ra sa tiko kina.\nA ra sa veivosaki vakataki ira, Tou ia mada, tou cakava na vatu-buli, ka tavuna vakavinaka. A ra sa taura na vatu-buli me kena vatu, ka taura na kuluta me kena drega.\nA ra sa tukuna, Tou ia mada, tou tara e dua na noda koro, kei na dua na vale cecere me yacovi lomalagi na delana; tou cakava me rogo kina na yacada, de mani yaco me da na dui veiseyaki yani e dela i vuravura taucoko.\nIa sa lako sobu ko Jiova me raica na koro kei na vale cecere, era tara na tamata.\nA sa tukuna ko Jiova, E dina, era sa dua vata ga na tamata, ka sa dua ga na vosa era vosataka kecega; ia sai koya ko ya na ka era sa vakatekivu ni kitaka; ia oqo, na ka kecega era nakita me ra cakava ena sega ni rawa ni tarovi.\nTou ia mada, tou lako sobu, ka vakasesea na nodra vosa, me ra kakua kina ni veikilai vosa.\nSa mani vakasavi ira maikea ko Jiova, ki dela i vuravura taucoko: sa cegu na nodra tara na koro.\nO koya sa vakatokai kina na yacana ko Pepeli; ni sa vakasesea maikea na vosa ni vuravura taucoko ko Jiova: a sa dui vakasavi ira maikea ko Jiova, ki dela i vuravura taucoko.